KONCEPT NEMATERIJALNOG RADA: VELIKO PREDUZEĆE | centar za nove medije_kuda.org\nMauricio Lazarato-Koncept nematerijalnog rada-veliko preduzeće.pdf\nDanas već značajna količina empirijskih istraživanja o novim oblicima organizacije rada, kao i bogato teorijsko promišljanje tog pitanja, dovode do pojave novog koncepta rada i novih odnosa moći koje taj koncept implicira. Prva sinteza tih rezultata sprovedena u skladu s jednim stanovištem (stanovištem definisanja tehničkog i subjektivno-političkog sastava radničke klase) mogla bi se izraziti konceptom nematerijalnog rada, budući da je nematerijalni rad onaj rad koji proizvodi informacioni i kulturni sadržaj robe. Taj koncept se referira na dve različite fenomenologije rada: s jedne strane, kad je reč o „informacionom sadržaju“ robe, on direktno aludira na modifikacije rada radnika u veliki industrijskim preduzećima i u sektoru trgovine, transporta i administracije, gde su zadaci neposrednog rada sve podređeniji sposobnosti obrade informacija i horizontalne i vertikalne komunikacije. S druge strane, kad je reč o aktivnosti koja proizvodi „kulturni sadržaj“ robe, taj koncept aludira na niz aktivnosti koje nastoje da definišu i utvrde kulturne i umetničke norme, modu, ukuse, standarde potrošnje i, više u strateškom smislu, javno mnjenje. One su nekada bile rezervisane za buržoaziju i njenu decu, ali je u njih, od kraja sedamdesetih godina, investirano ono što se naziva „masovna intelektualnost“. Duboke modifikacije u tim strateškim sektorima radikalno su izmenile ne samo sastav, upravljanje, regulaciju radne snage, produkcione norme, već, na dubljem nivou, ulogu i funkciju intelektualaca i njihovog delovanja u društvu. O intelektualnom radu, o njegovom redefinisanju u odnosu na taj novi kvalitet rada, o njegovom neposrednom uključenju u reprodukciju odnosa moći, ne možemo ovde raspravljati. Ograničićemo se, dakle, na nekoliko napomena o evoluciji „forme“ rada u velikom preduzeću.\nAko se, sa stanovišta „sadržaja“, nematerijalni rad može shvatiti na osnovu svojih proizvoda, nematerijalna aktivnost se može shvatiti na osnovu „implikacije subjektivnosti“ i proizvodne kooperacije kolektivnog radnika. Implikacija subjektivnosti i kooperacija su dva lica istog procesa jer su produbljivanje i razvoj subjektivnosti pretpostavka produbljivanja i razvoja formi kooperacije i koordinacije rada. U stvari, radnik u velikom preduzeću mora biti sposoban „da analizira datu situaciju“, da „donosi odluke“, da izlazi na kraj sa nepredviđenim događajima i, u isto vreme, da poseduje sposobnost komunikacije i kolektivnog rada pošto se zadaci propisani radnicima više ne odnose na unapred kodifikovane operacije, već na kontinuitet fluksa, na činjenicu da, u svakom slučaju, tehnički sistem „mora da radi“. Pre nego dodatak mašini, radnik mora da postane komunikacioni relej u sve izraženijoj integraciji tim/sistem.\nRad se tada može definisati kao sposobnost aktiviranja proizvodne kooperacije i upravljanja njome. Radnik mora da postane „aktivni subjekt“ koordinacije različitih funkcija proizvodnje umesto da je pasivno podnosi kao običnu komandu. Kolektivno obučavanje postaje sámo središte produktivnosti pošto nije reč o tome da se različito komponuju ili organizuju već kodifikovane kompetencije, već da se stvore nove.\nMobilizacija subjektivnosti koju taj proces implicira podstiče psihološke i komunikacione sposobnosti radnika i zahteva implikaciju njegove ličnosti. Ovde se zacelo otvara mogućnost raznih vidova konfliktne dinamike, budući da prinude, komande, propisi, krajnji ciljevi proizvodnje vrednosti (proces eksploatacije, sve u svemu) nestaju, već dobijaju „sistemski“ oblik.\nU današnje vreme, istraživači priznaju taj novi kvalitet rada i, što je važnije, sami kapitalisti ga „organizuju“ kao izvor diferencijalne produktivnosti raznih preduzeća.\nPostoji li nešto novo u ovim transformacijama sadržaja i forme rada? Zaustavljanje na konotaciji da je tu reč o reprodukciji kapitalističkog odnosa eksploatacije predstavljalo bi puku banalnost ukoliko se ne bi definisalo ono što je „diferentia sprecifica“ u odnosu na druge oblike klasnog sastava i sastava kapitala. Ako se, međutim, analizira ta specifična razlika u skladu s najcentralnijim uslovom nove organizacije rada (to jest subjektivnošću i njenim implikacijama), moglo bi se donekle napredovati u ovoj refleksiji.\nKapitalizam se konstituisao kao organizovanje i ekspolatacija kombinovanja radne snage i društvenog karaktera njene delatnosti. Po Marksu (Marx), proizvodne snage društvenog rada istorijski se razvijaju samo uvođenjem kapitalističkog načina proizvodnje. Društveno kombinovanje radnika koji dejstvuje kao poseban organ kolektivnog radnika organizuje i nameće sâm kapitalista kao svoj mehanizam. Samim tim, i još više nego društveni karakter rada, društveni karakter koji dobijaju uslovi proizvodnje izgleda kao kapitalistički. To „izgledanje“ nije samo svojevrsna mistifikacija, već stvarna činjenica: Kapital izlazi iz proizvodnje kao njen subjekt, dok društvene snage rada i društveni uslovi proizvodnje izgledaju kao njegova vlastita svojstva. Kapital i njegova personifikacija (kapitalista) demijurzi su jedne nove civilizacije (njeni subjekti), a radnička klasa je samo jedna komponenta kapitala (njegov promenljivi deo) isto kao sirovine ili postojani kapital.\nFuko (Foucault) nam opisuje taj promenljivi kapital kao „nemi rad“, a disciplinske tehnike kao mehanizme moći koji kontrolišu, organizuju, proizvode jednu radnu snagu u kojoj je simbolična i subjektivna delatnost svedena na razumevanje i izvršavanje komandi. Tejlorizam je, s tog stanovišta, bio ostvarenje tog procesa koji je, apstrahovanjem rada, pokušavao da ovlada subjektivnošću koja je još uvek pružala otpor kao „praktično umeće“ (savoir-faire, know-how), kao društvena kooperacija, kao protivmoć. Podela na zamisao i izvođenje i njihovo razdvajanje morali su da predstavljaju rezultat te tendencije. To što je proces bio protivrečan i što je čak i sociologija rada morala da prizna da bez „paradoksalne implikacije“ specijalizovanih radnika ne može biti proizvodnje, ne sprečava da se naglasi političko značenje i isključivanja radničke subjektivnosti (u njenom autonomnom i kolektivnom obliku) iz celokupnog „upravljanja“ proizvodnjom. Aktiviranje i koordinacija društvene kooperacije rada „čvrsto“ su držali u svojim rukama kapitalisti. Danas, međutim, pomaljanje novog kvaliteta rada upravo protivreči jednoj dugotrajnoj tendenciji kapitalističkog razvoja. Da bismo pokušali da shvatimo taj prelaz, čini mi se da možemo da iznesemo jednu hipotezu koja potiče iz same fenomenologije sociološkog istraživanja: društveni karakter rada više ne izgleda kao kapitalistički, već kao rezultat i pretpostavka samog rada. Na isti način, društveni uslovi proizvodnje više ne izgledaju kao kapitalistički pošto ih kapital nalazi kao „determinacije“ koje su nastale nezavisno od njegove volje i njegovog delovanja pa je, paradoksalno, onda kada je kapitalizam postao jedini planetarni način proizvodnje, on u nemogućnosti da predstavlja „proizvodnju kao“ svoju „proizvodnju“.\nKapital više ne može da se predstavlja kao subjekt društvene proizvodnje. On može da se predstavlja samo kao ono što njom komanduje. Kapitalista je prinuđen da promoviše, ohrabruje, razvija radničku subjektivnost i njenu kooperaciju jer je ključ produktivnosti u kolektivnom i autonomnom radu. Sve se dešava kao da su „japanski“ kapitalisti preuzeli definiciju „živog rada“ od Marksa, kao da ih je „ekonomski imperativ“ primorao da se priklone uslovima autonomije i kooperacije klasnog sastava. U skladu sa stanovištem koje nas zanima, doista se čitav Marksov rad i istorija revolucionarnog pokreta mogu čitati kao pokušaj ponovnog osvajanja (s teorijske i praktične tačke gledišta) radničke subjektivnosti. Marks, u stvari, definiše rad kao „živi subjekt prisutan u vremenu“ i kao društvenu i kolektivnu delatnost, pošto „individualni radnik ne proizvodi ništa“. Istorija kapitalizma je za Marksa istorija ogromne količine proizvodne kooperacije kolektivnog radnika: „prosta kooperacija“ (jednostavno prostorno susedstvo radnika i, samim tim, takmičenje do kog dovode 'animal spirits'), „manufaktura“ (artikulacija jednog živog organizma), „krupna industrija“ (veliki automat koji subordinira aktivnost ljudi), „opšti intelekt“ (nauka i oblici društvene i komunikacione ljudske kooperacije kao jedine proizvodne snage). Istorija kapitalizma je istorija klasne strukture i klasne borbe protiv redukcije radničke subjektivnosti na promenljivi kapital.\nTreba jasno shvatiti da nije reč o prirodnoj istoriji kapitala, već o jednom procesu borbe i sučeljavanja koji je svaki put determinisan i singularizovan konstituisanjem radničke klase kao političkog subjekta. Prelazak s jednog oblika kooperacije na neki drugi nije toliko vezan za tehnološke promene i zakone evolucije kapitalističkog načina proizvodnje koliko za modifikaciju kolektivne radničke subjektivnosti do koje dolazi borbom i organizovanjem. „Radnik“ svaki put, kaže Marks, „iz proizvodnje izlazi drukčiji nego što je u nju ušao“.\nPrema tome, obe karakteristike rada prema Marksovoj definiciji (činjenica da je rad živi subjekt, i njegov kolektivni oblik) više se ne predstavljaju kao osobine kapitala kao „subjekta“ proizvodnje, već kao „materijalne pretpostavke“ proizvodnje koje su nezavisne od delovanja preduzetnika. Obučavanje, socijalizacija i reprodukcija radne snage, s jedne strane, i nauka i društveni uslovi proizvodnje s druge, uveliko prevazilaze kompetencije i praktična umeća preduzetnika.\nDanas kapital više ne može ili nema snage da se predstavlja kao ishodište i izvor kreativnosti i produktivnosti proizvodnje. On to više ne može pošto sami uslovi proizvodnje nameću autonomiju i kolektivnu formu rada. On za to više nema snage zato što je tejlorizam, koji na „naučni“ način izražava to predstavljanje kapitala kao subjekta, istiskun zahvaljujući poluvekovnim borbama, Pjer Velc (Pierre Veltz) iznosi jednu hipotezu koja zaslužuje da se o njoj produbljenije raspravlja: kolektivna priroda rada i njegova autonomija postale su skoro intrinsečne organizaciji rada. To da „tehnika“ nije samo proizvod kapitalističke racionalizacije ili političko oružje kapitala, jeste problem koji možemo samo pomenuti. U svakom slučaju, problem subjektivnosti i njenog kolektivnog oblika, njenog konstituisanja i razvoja, smesta je postao problem sučeljavanja društvenih klasa unutar organizacije rada. Želeo bih da naglasim da ja ovde ne opisujem neko utopijsko mesto rekomponovanja subjektivnosti, već teren i same uslove sučeljavanja društvenih klasa.\nKapitalista mora da komanduje subjektivnošću kao takvom bez ikakve medijacije; propisivanje zadataka se preobrazilo u propisivanje subjektivnosti, po srećno formulisanoj definiciji jednog istraživačkog tima koji je analizirao „hirove fluksa“. Preduzetnik bi rado izbegao neposredno priznanje sopstvene konstitutivne nemoći. Ali on nema alternativu, on mora da definiše svoj legitimitet na tom za njega veoma opasnom pragu, jer njegova dominacija više nema nikakvo „racionalno“ utemeljenje. „Budite subjekti“ to je, dakle, nova komanda koja se razleže u zapadnim društvima. Participativni menadžment je svojevrsna tehnologija moći, tehnologija konstituisanja i kontrole „odnosa prema sopstvu“. Ako se radnička subjektivnost više ne može ograničiti na zadatke koje treba realizovati, potrebno je da njene kompetencije u upravljanju, komunikaciji, kreativnosti budu kompatibilne s prinudama „proizvodnje radi proizvodnje“. „Budite subjekti“ je tada lozinka koja, umesto da ukine antagonizam između hijerarhije i kooperacije, između autonomije i komandovanja, taj antagonizam ponovo donosi na jednom višem nivou mobilišući samu individualnu ličnost radnika i sučeljavajući se s njom. Kao prvo, reč je o jednom autoritarnom načinu govora: treba se izražavati, treba govoriti, treba komuicirati, treba kooperirati. „Ton“ je doslovce isti kao onaj koji je komandovao tejlorističkim izvršavanjem zadataka, samo mu je promenjen „sadržaj“. Drugo, ako se više ne mogu rigidno individualizovati zadaci i komeptencije (rad u smenama, naučna organizacija rada), već ih, nasuprot tome, treba otvoriti za kooperaciju i kolektivnu koordinaciju, „subjekti moraju biti subjekti komunikacije“, aktivni učesnici u timskom radu. Odnos komunikacije (kako horizontalne tako i vertikalne) tada je u potpunosti predeterminisan, kako po sadržaju tako i po formi, on je subordinisan „cirkulaciji informacija“ i treba da bude jedan od njenih vidova. Subjekt je prost relej kodifikacije i dekodifikacije a poruka koju on prenosi treba da bude „jasna i nedvosmislena“, u jednom kontekstu komunikacije koje je preduzeće potpuno normatizovalo. Neophodnost komandovanja i prirodno nasilje koje ono nosi ovde dobijaju normativnu komunikacionu formu. Odnos komunikacije je samo jedan površan, banalan odnos, koji omogućava dijaloški odnos (odnos sa drugim) i koji upravo treba da ukine ono što čini specifičnost takvog odnosa, to jest nedeterminisanost i nepredvidljivost njegovih ishoda. „Mogućnosti“ sadržane u rukovanju novom radničkom subjektivnošću i novim tehnologijama automatizacije i komunikacije striktno su ograničene nužnošću reprodukovanja relacija kapitalističke subordinacije i hijerarhije, funkcionisanjem tehničkih sistema, brzinom i potrebama fluksa, a, s druge strane, finansijskim i ekonomskim prinudama tržišta.\nDa bi se zaštitio od slobode koju je primoran da ponovo uvede u kooperaciju, kapitalista pokušava da je kodifikuje i da je kontroliše pomoću same komunikacije. Tako proces subjektivizacije, kojim komanduje kapitalista, ne obuhvata duboke slojeve ličnosti i društvenog bića.\nLozinki menadžmenta „Budite subjekti komunikacije“ preti opasnost da postane još totalitarnija od krute podele na zamisao i realizaciju, zato što bi kapitalista hteo da subjektivnost i samu volju radnika uključi u proizvodnju vrednosti. On bi hteo da komanda ponikne iz samog subjekta i iz procesa komunikacije: radnik sam vrši samokontrolu i uvodi samoodgovornost bez intervencije naredbodavne instance, čija bi uloga bila prekvalifikovana u ulogu animatora. U stvari, preduzetnike iritira rastrzanost između nužnosti da priznaju autonomiju i slobodu rada kao jedine moguće forme proizvodne kooperacije i koordinacije i, s druge strane, nužnosti (nužnosti koja je za kapitalistu pitanje života i smrti) da ne redistribuiraju moć koju novi kvalitet rada i njegova organizacija impliciraju. Novi menadžment uzima u obzir subjektivnost radnika samo da bi je smesta kodifikovao u skladu s pobudama i krajnjim ciljevima proizvodnje. A to da individualne pobude radnikâ i pobude samog preduzeća nisu iste, jeste ono što ova faza transformacije još uvek uspeva da prikrije.\nOvde se otvara jedan teren suočavanja i stavljanja úloga čiji se domašaj još ne može izmeriti, jer se problem moći postavlja u isto vreme kad i problem konstituisanja subjekta. Zbrisan je celokupni tegobni prelazak sa ekonomskog na političko, tranzicija, osvajanje Države, pri čemu je radnički pokret nestao. Novi teren borbe širom je otvoren pred nama, a problem subjektivnosti u njegovom je središtu.\nJa mislim da problem proizvodnje i kontrole subjektivnosti koji je danas u procvatu u kapitalističkom menadžmentu u svim sektorima proizvodnje, industrijskim i ostalim, nije problem ideološke kontrole, već pre problem koji zadire u same temelje relacija moći postindustrijskog društva. Koncept nematerijalnog rada je jedan instrument koji nam može omogućiti da shvatimo kako se prelazi sa tejlorističke normativnosti, koja je u krizi, na redefinisanje jedne komunikacione normativnosti koja je, kao što smo videli, neophodan uslov proizvodnje. Taj koncept nam može pomoći da shvatimo nove funkcije preduzetnika i njegovu izrazito političku ulogu. Ali on nam isto tako može pomoći da razumemo na koji način se proizvodna kooperacija (koja danas jedino može da bude svojevrsna društvena kooperacija) nalazi „s one strane“ kapitalizma i kako ona može i mora da traga za svojom političkom formom.\nNaslov izvornog teksta: Le concept de travail immatériel: La grande entreprise, Maurizio Lazzarato, Multitudes, 1992. http://multitudes.samizdat.net/Le-concept-de-travail-immateriel


KreNI - 5. konferencija kreativnih industrija na jugoistoku Srbije\nDodela nagrada za literarni konkurs “Radovićev venac” Uhapšene dve Nišlijke osumnjičene za tešku krađu\nKreNI – 5. konferencija kreativnih industrija na jugoistoku Srbije\nKreNI – 5. konferencija kreativnih industrija na jugoistoku Srbije otvara se 28. novembra u 11 sati u Oficirskom domu u Nišu.\nMladi kreativni ljudi radiće sa međunarodnim i domaćim ekspertima na razvoju svojih ideja koje doprinose rešavanju društvenih problema u Nišu. Ove godine tema konferencije je “Zeleni grad” i polaznici će razvijati ekološki održiva i cirkularna rešenja.\nKonferenciju će otvoriti KreNI talks i svi zainteresovani imaće prilike da čuju #KreNI5 eksperte koji će pričati o razvoju kreativnih industrija u Francuskoj, Austriji, Italiji, Portugaliji, Velikoj Britaniji, Južnoj Africi i Srbiji. Predavači će biti eksperti u oblasti arhitekture, informacionih tehnologija, dizajna, adevrtajzinga, menadžmenta, komunikacija i digitalnih tehnologija.\nZemlja domaćin #KreNI5 je Francuska i tokom konferencije zainteresovani će se upoznati sa najboljim primerima održivog razvoja iz Francuske iz prve ruke, kao i projektom “Karavan za klimu – svi aktivni u borbi protiv klimatskih promena”. Francuski kutak biće otvoren 28. novembra od 11 sati i trajaće do kraja konferencije 2. decembra.\nTokom trajanja konferencije, u Oficirskom domu, biće otvorena izložba karikatura i kratkog stripa “Ovo je zemlja za nas”, koja obuhvata pobedničke radove konkursa koji su sproveli Delegacija Evropske unije, Ministarstvo za evropske integracije. Ministarstvo zaštite životne sredine i EU info mreža.\nPredavači na 5. KreNI konferenciji\nPredavači na 5. KreNi konferenciji su:\n– Rodolfo de Varengien – arhitekta i osnivač arhitektonskog studija CAWA u Parizu;\n– Kristina Forster – ekspert za digitalni marketing Impakt Haba u Beču;\n– Stefano Mirti – dizajner iz Milana, osnivač dizajn studija IdLab i vođa tima za društvene mreže EXPO Milano;\n– Mila Milenković – šefica sektora za digitalne transformacije i IT planiranje u Telekomu Srbija;\n– Martin Kaf – ekspert za razvoj i promociju kreativnih industrija od Kolorada do Kejptauna, savetnik u nacionalnoj platformi Srbija stvara;\n– Anica Divac – ekspert za komunikacije u kompaniji Leoni;\n– Aleksandar Stojković – digitalni arhitekta u Mikrosoftu Srbija.\nKreNI konferenciju organizuju Mladi ambasadori uz podršku Grada Niša, Razvojnog programa Ujedinjenih nacija (UNDP), Ambasade Francuske i Francuskog instituta u Nišu, Ambasade Švedske, Ambasade Portugala, Austrijske ambasade i Austrijskog kulturnog foruma, Ambasade Slovačke i SlovakAid, Delegacije Evropske unije u Republici Srbiji, EU info kutka, Erste banke, Italijanskog instituta za kulturu u Beogradu, Majkrosofta, Telekoma Srbije i nacionalne platforme Srbija stvara, JKP „Mediana“ i Kancelarije za lokalni ekonomski razvoj i projekte.


Svetko Kovač:Terorizam lako može da preraste u sukobe\nNekadašnji direktor Vojno-bezbednosne agencije (VBA) Svetko Kovač izjavio je da bi terorizam, u još zapaljivoj situaciji na Balkanu, vrlo lako mogao da preraste u oružane sukobe i da se može reći da postoje potencijalne pretnje Srbiji i njenim građanima.\nNa pitanje da li je Srbija pod pretnjom od terorističkih napada, pošto i u Srbiji i u BiH ima pripadnika vehabijskog pokreta, on je rekao da je činjenica da postoje značajne veze između Islamske države i Zapadnog Balkana.\n„Iz BiH, Makedonije, nekih delova Srbije, posebno Kosova i Metohije, relativno veliki broj ljudi učestvuje u ratu na Bliskom istoku, posebno u Siriji. Sigurno je da oni nisu jedini sa ovih prostora koji podržavaju ‘sveti rat’ i borbu svim sredstvima za stvaranje ‘kalifata’. Ovo potvrđuje i poslednji teroristički akt u Sarajevu u kome su stradala dva vojnika BiH. Nije beznačajna ni činjenica što Islamska država stavlja Balkan na mapu svog budućeg ‘kalifata’. Imajući u vidu da preko naše zemlje vode putevi šverca naoružanja i droge, trgovine ljudima i drugih oblika organizovane kriminalne delatnosti, možemo reći da postoje potencijalne pretnje Srbiji i njenim građanima“, rekao je Kovač u intervjuu za list Danas.\nKovač je dodao da je za upravljanje izbegličkom krizom, posebno sprečavanje terorističkih pretnji, od izuzetnog značaja saradnja između obaveštajno-bezbednosnih sistema država. On je dodao da Srbija od početka vodi jasnu i principijelnu politiku u odnosu na izbegličku krizu, i da pristup Srbije karakteriše humano postupanje prema izbeglicama i ljudska solidarnost, iako to ne znači zanemarivanje i nesagledavanje potencijalnih bezbednosnih i drugih problema.\nBivši prvi čovek VBA je, međutim, upozorio na mogućnost da, nakon terorističkih napada u Parizu, dođe do znatnog smanjenja ili čak i zaustavljanja kretanja izbegličkih kolona ka Zapadnoj Evropi i da se, posledično, u Srbiji nađe daleko veći broj izbeglica u odnosu na kapacitete prihvatnih centara.\nKovač je rekao da obaveštajne službe moraju daleko od granica zemlje da prate tu problematiku i dostavljaju precizne podatke i procene o mogućim vrstama i načinima ugrožavanja. „Teško je među velikim brojem ljudi koji se relativno kratko zadržavaju na našoj teritoriji identifikovati pripadnike terorističkih grupa ili potencijalne nosioce raznih vrsta ugrožavanja. Treba imati u vidu da se pravac kretanja izbeglica poklapa sa putevima koje su već islamski teroristi koristili za šverc oružja iz Turske i Zapadnog Balkana ka Evropi“, rekao je Kovač.


Time je kompletirano prvih 5 km, puta prema Cmiljaci budućem planiranom ski centru. Na ostalih 10 km puta intenzivno se radi proboj, nasip i izgradnja potpornih zidova, tako da se konačni završetak i asfaltiranje puta do Cmiljače očekuje tokom naredne godine.\nPotpisan je ugovor za ski zičaru, projekat je završen i trasa prosječena, a rok za završetak ovih radova od 18 mjeseci teče od juna. Radove finansira Vlada Crne Gore iz kapitalnog budzeta a preko resorne Direkcije javnih radova.\nOvom investicijom Opština Bijelo Polje u saradnji sa Vladom Crne Gore realizuje još jedan važan projekat predviđen kapitalnim budzetom.\nRealizacijom ovog projekta Bjelasica, najzelenija crnogorska i jedna od najljepših planina regiona, imaće više km povezanih skijališta, na 1600 mnv, pa će nakon završetka, postati ozbiljan zimski centar u regionu.


MUP ponovio broj za građane da prijave blokadu puteva i nasilje tokom protesta | Novosadski informativni portal 021\n08:05 > 10:56\nKako je saopštilo ovo ministarstvo, broj za prijavu je 0800 104 103.\n"Ministarstvo unutrašnjih poslova ističe da građani Srbije koji se suoče sa ovakvom vrstom problema mogu na jednostavan i brz način obavestiti policiju o kršenju zakona, počiniocima ili registracijama vozila koja se koriste za sprečavanje normalnog funkcionisanja saobraćaja", navodi se u saopštenju.\nMUP još jednom podseća i napominje da blokada puteva i ometanje građana predstavlja kršenje zakona i ustavom zajemčenog prava slobode kretanja.\n"Podvlačimo da svu odgovornost za sve što može da se desi na skupovima koji nisu prijavljeni ili odobreni u skladu sa zakonom od strane nadležnih organa snose isključivo organizatori neprijavljenih skupova", navodi policija.\nOni dodaju prijava nasilja usled blokade puteva i saobraćaja može da se obavi i putem mejla, slanjem poruke na adresu prijaviblokadu@mup.gov.rs\n02.12.2021\t• 18:33\nMislim da je svima apsolutno jasno da ih treba zajebavati na ovaj broj u subotu do besvesti ili prijavljivati nepostojeće blokade, ali hajde da napišem ;)\nVidimo se na mostu!\n02.12.2021\t• 16:29\nSportiste i javne licnosti zabole bas i za Srbiju i za Srbe, ako ima nesto da se ucari i iscedi od glupih Srba puna kapa... Srbuju iskljucivo dok im se isplati, "srpska maceha" je najbolji primer toga... Dobro im je dok ima ovaca za sisanje, a Vucic im je obezbedio narodne ovce da ih lepo osisaju...\n02.12.2021\t• 16:16\nDrzavu je moguce izgraditi samo na zgaristu TV Pinka.


Tiodorović: U Nišu nesigurna situacija, ali manji broj umrlih\nMaj 18, 2020 11:04\nEpidemiološka situacija na jugu Srbije je i dalje nesigurna, a situacija u Vranju, gde su u jednom kolektivu koronavirusom zaražene desetine radnika, trebalo bi da opomene celu Srbiju, kaže epidemiolog Branislav Tiodorović.\nTiodorović je rekao da je na jugu Srbije i u Nišu prisutna lokalna transmisija viriusa, ali da se broj umrlih smanjuje.\n"Ima još obolelih, ali broj umrlih se smanjuje i to je dobro. Nemamo podataka o umrlima od koronavirusa za danas i juče. Pozitivno je takođe što imamo veliki broj vraćenih u staračke domove", kazao je Tiodorović za RTS i dodao da je do sada vraćena 181 osoba u gerontološke centre, a da je oko 12 ostalo u Kliničkom centru.\n"Najzad će hronični bolesnici biti zbrinuti prema uputima i terapijama", rekao je epidemiolog.\nTiodorović kaže da su Vranje i leskovačke fabrike "Jura" primeri koji pokazuju šta se može desiti ako se ne sprovode mere, a stanovništvo potpuno opusti.\n"U 'Juri' je situacija stavljena pod kontrolu. Imali smo obimna testiranja, već je urađeno preko 1.300 testova, samo 23 je bilo sa pozitivnim nalazom. I to su sve mladi ljudi bez teže kliničke slike", zaključio je Tiodorović.\ndr Branislav TiodorovićNišVranjekoronavirus\nVučić: Demografija će biti najvažnije pitanje u regionu 20\nVučić na Samitu u Budimpešti 15\nZabrinjavajuće brojke – preminulo još 38 pacijenta, nova 7.232 slučaja zaraze 19\nVučić sutra u Svilajncu na otvaranju fabrike “Regent” 20\nTreća doza Sinofarma povećava nivo antitela 27


Američki predsednik Džordž Buš očekuje eskalaciju nasilja u Iraku\nPredsednik Džordž Buš izjavio je da će se nasilje u Iraku verovatno intenzivirati uoči održavanja referenduma o ustavu sledećeg meseca. Detaljnije u izveštaju dopisnika "Glasa Amerike" Skota Sternsa.\nPredsednik Buš je rekao da teroristi u Iraku obično intenziviraju napade pre važnih političkih dogadjaja. Dve nedelje pre održavanja referenduma o Ustavu, rekao je predsednik, nasilje će biti sve učestalije.\n"Dok Iračani preduzimaju nove korake na putu ka slobodi i demokratiji, teroristi će učiniti sve što mogu da obustave taj progres i da slome našu volju. Oni neće uspeti. Da bi se porazio terorizam u Iraku potrebno je više vremena i žrtvovanja. Američki narod može da ima potpuno poverenje u komandante na terenu, koji predvode nastojanja u Iraku, kao i u vojnike pod njihovom komandom", rekao je predsednik Buš.\nU svom redovnom nedeljnom radio obraćanju, predsednik Buš je rekao Amerikancima da je američka vojska u Iraku postigla značajne rezultate proteklih nedelja i meseci, prilagodjavajući svoju strategiju promenjljivoj strategiji terorista. On je dodao da je ohrabren, kako se izrazio, sve većim brojem i sposobnošću iračkih snaga bezbednosti, ističući da 100 iračkih bataljona operiše širom zemlje i da američki komandanti javljaju da su te snage sve efikasnije.\nFunkcioneri u Pentagonu ove nedelje su saopštili da je samo jedan od tih bataljona sposoban da se bori bez podrške američkih snaga. Glavni američki komandant u Iraku, general Džordž Kejsi rekao je u Kongresu da je taj broj tokom proteklih meseci smanjen sa smanjen sa tri bataljona, pošto su standardi o vojnoj pripravnosti pooštreni.\nPredsednik Buš je rekao da će američke trupe početi da napuštaju Irak nakon sto iračke snage bezbednosti budu sposobnije da kontrolišu svoju zemlju. Vojni funkcioneri kažu da su danas dva američka vojnika poginula, dok su patrolirala u Iraku. Više od 1.900 američkih vojnika poginulo od početka Sjedinjenim Državama predvodjene invazije u martu 2003.\nU odgovoru Demokratske stranke, senator iz države Vašington, Maria Kantvel apelovala je na predsednika Buša da preduzme agresivnije akcije kako bi Amerika smanjila svoju potrebu i zavisnost za naftom iz inostranstva.\n"Treba da imamo energetski plan, koji bi se oslanjao na američke resurse i investicije, a ne na neizvesnost i dobru volju saudijske kraljevske porodice ili OPEK-a", rekla je senator Kantvel i dodala da će Amerika postati bezbednija ukoliko bude manje zavisna od fosilnih goriva i strane nafte.


Philips led sijalica e27 11w cena, cene Srbija, prodaja Beograd Novi Sad Niš\nPhilips led sijalica e27 11w cene\ncena 404,99 din | prodavnica (1)\nTrenutno nemamo slike za Philips led sijalica e27 11w\nEPonuda nije internet prodavnica već Vam omogućava da brzo i lako nađete Philips led sijalica e27 11w po najjeftinijoj ceni. Naš cilj je da kupci budu što bolje informisani o ponudi Philips led sijalica e27 11w na tržištu Srbije. Vrlo lako nalazite željeni proizvod za kategoriju LED sijalice cene, ne morate da lutate od sajta do sajta za Philips LED sijalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips led sijalica e27 11w sa PRODAVCEM. EPonuda ne može da garantuje potpunu tačnost specifikacije i slika za Philips led sijalica e27 11w. Pre kupovine, podatke za Philips led sijalica e27 11w proverite na sajtu PROIZVOĐAČA.


DAVIDOVIĆ: ZA "LJETNU ŠKOLU SPORTA" 200.000 KM | SRNA\nBANjALUKA, 26. JUNA /SRNA/ - Ministar porodice, omladine i sporta Srpske Sonja Davidović rekla je danas da će od 30. juna do 25. avgusta u Trebinju biti održana "LJetna škola sporta" u kojoj se očekuje učešće 1.000 sportista, te naglasila da je Ministarstvo za realizaciju ovog projekta izdvojilo 200.000 KM.\nOna je navela da će Ministarstvo finansirati troškove smještaja i ishrane za 800 perspektivnih sportista iz Republike Srpske i 50 iz Srbije.\n"Već 18 godina se uspješno realizuje projekat `LJetna škola sporta`. Kao i prethodnih godina baza je u Trebinju, gdje će učestvovati 17 sportskih saveza, a 12 saveza će svoje aktivnosti u okviru ovog projekta organizovati u drugim regijama širom Srpske - Jahorini, Prijedoru, Kozarskoj Dubici, Višegradu...", rekla je Davidovićeva na konferenciji za novinare u Banjaluci.\nPrema njenim riječima, u okviru "LJetne škole sporta" biće organizovane i edukativne radionice o aktuelnim temama iz oblasti sporta.\nOna je istakla da resorno ministarstvo svih godina uspješno sarađuje sa Javnom ustanovom "Dom učenika" Trebinje, te zahvalila rukovodstvu ove ustanove za podršku u organizaciji ovog projekta.\n"Tu su i Džudo klub `Leotar`, Javna ustanova `Bazeni`, `Hidroelektrane na Trebišnjici`, `Elektroprivreda Republike Srpske` i grad Trebinje, odnosno gradonačelnik, koji su nam pružili podršku u organizaciji ove sportske manifestacije", navela je Davidovićeva.


Zašto je pomorandža najbolje zimsko voće? | Nostalgija.com\nfebruar 08, 2017 GloriaS.S\nPostoji bezbroj razloga zašto su baš pomorandže voće koje bi zimi trebalo da jedemo svaki dan, a mi smo pronašli najvažnije.\nOvo voće pre svega ima malo kalorija, pomaže u održavanju čiste i zdrave kože i smanjuje rizik od brojnih bolesti poput kardiovaskularnih problema i dijabetesa.\nStabla pomorandže spadaju u red najviše uzgajanog voća u svetu. Od ovog citrusa slatkastog ukusa mogu se praviti sokovi, marmelade, kolači pa čak i prirodne maske za lice, a zimi je odličan izbor jer je jedno od retkih zimskih voćki koje su sveže. Sadrže više od 170 različitih fitohemikalija i 60 vrsta flavonoida, od kojih su mnogi pokazali da imaju protivupalna svojstva.\nJedna srednja pomoradža sadrži samo 80 kalorija, a daje 130 posto potrebnog dnevnog unosa vitamina C. Takođe imaju i velik procenat vitamina B-6, folne kiseline, fosfora, magnezijuma, mangana, selena i bakra. Zbog već spomenute velike količine vitamina C, dokazano je da jačaju imunološki sistem, a mogu smanjiti i rizik od srčanog udara.\nPomorandže su značajan izvor kalijuma, likopena kao i beta-karotena, a mogu pomoći i u prevenciji karcinoma debelog creva i želuca. Takođe, podstiču rad probavnog sistema, a i samim tim pomažu i kod mršavljenja. Antioksidansi iz ovog voća dobra su zaštita kože od delovanja slobodnih radikala koji uzrokuju oštećenja kože i njeno prevremeno starenje, a veliki broj polifenola može zaštititi telo od nastanka virusnih infekcija što nam je izuzetno potrebno u zimskim mesecima.\nPomorandže treba brati kada su potpuno zrele, jer za razliku od nekih drugih vrsta voća, ne dozrevaju nakon što ste ih ubrali. Odaberite one koje su teške i čija kora je čvrsta jer to pokazuje da su pune soka. Treba ih čuvati na sobnoj temperaturi, dalje od direktnog sunčevog svetla. Iako je zimi teško pronaći ukusne i sočne voćke, pomorandže dokazuju suprotno pa zato uživajte u njima sada kada su na vrhuncu svoje sezone.


Puštena u rad aplikacija putem koje se građani mogu prijaviti za vakcinaciju u Sarajevu - Vijesti: Zanimljivosti - BoljiPosao.com\nMinistar zdravstva KS Haris Vranić potvrdio je za kako je aplikacija na koju će se građani Kantona Sarajevo moći prijaviti za vakcinaciju puštena u rad čime su se stvorili preduslovi za lakšu registraciju građana za proces imunizacije.\nKako je navedeno, aplikacija za prijavu imunizacije dostupna je na web stranici evakcina-registracija.ezoblak.ba, platforma koju je napravila kompanija medIT prilično je jednostavna za upotrebu.\nSam proces prijave za vakcinaciju sastoji se od tri koraka. U prvom koraku, potrebno je ispuniti osnovne podatke koji se tiču jedinstvenog matičnog broja, elektronske zdravstvene legitimacije (broj kartice), te broja telefona.\nNakon toga, slijedi korak pod nazivom CoVID19 - Potvrda o saglasnosti, a nakon ispunjavanja drugog koraka, kao završni dio građani će dobiti daljnje instrukcije o samom procesu vakcinacije.\nOd porodičnih ljekara građani će dobijati pozive i vrijeme vakcinisanja koje će biti u dvorani Zetra, gdje se već u ovoj sedmici počinju raditi pripreme koje su već usaglašene sa svim infrastrukturnim potrebama, rekao je Spahić.\nTagovi: eVakcina, vakcina, vakcinacija, aplikacija, COVID-19, Kanton Sarajevo


Šikanić: Mladi moraju dobro poznavati istoriju – Prnjavorinfo.com\n12.05.2022. Dešavanja 0\nU Prnjavoru je danas služen parastos i položeni vijenci na Spomenik junacima grada za 71 poginulog borca Vojske Republike Srpske, od kojih je 39 stradalo u direktnim borbenim dejstvima, a 11 se vode kao nestali.\nVijence su položile delegacije opštine Prnjavor, opštinske i mjesne boračke organizacije, Udruženja ratnih vojnih invalida i SUBNOR-a, dok su članovi porodica poginulih pored spomen-ploča položili cvijeće.\nBranko Šikanić, koji je kao zarobljenik na ozrensko-vozućkom ratištu preživio torturu mudžahedinskog logora, rekao je novinarima da je mladom čovjeku danas teško uputiti snažnu poruku, jer se istorijske okolnosti mnogo razlikuju od onih prije 30 godina.\n“Nove generacije moraju dobro poznavati prošlost, živjeti u sadašnjosti i zalagati se za budućnost, sve na osnovu iskustava i stečenog znanja svojih predaka”, poručio je Šikanić.\nOn je, takođe, poručio da se sjećanja na borce koji su dali život za odbranu i stvaranje Republike Srpske moraju dostojanstveno čuvati u skladu sa tradicijom i kulturom srpskog naroda.\nPomenu je prisustvovao i izalanik načelnika opštine Prnjavor Brano Žunić, koji je napomenuo da je ovo dan kada se održava kolektivni pomen za poginule borce Mjesne zajednice Prnjavor i izražava zahvalnost za položene živote u proteklom odbrambeno-otadžbinskom ratu.\n“Poginuli borci nas obavezuju da pošaljemo jasnu poruku da njihova žrtva nije uzaludna, a da je Republika Srpska, iako u posljednje vrijeme sve češće i perfidno napadana iz određenih političkih krugova, neupitna kategorija zagarantovana Dejtonskim sporazumom”, rekao je Žunić.


Google: 1 milion dolara nagrada, ko hakuje Chrome - IT RešenjaIT Rešenja\nYou Are Here: Home » W W W » Google: 1 milion dolara nagrada, ko hakuje Chrome\nGoogle: 1 milion dolara nagrada, ko hakuje Chrome\nAutor: Bojana Radonjić Datum: 28. 02. 2012. Rubrika: W W W | komentar : 0\nBezbednost je uvek vruća tema kada je reč o računarima, softverima, operativnim sistemima , i kompanije stalno rade na tome kako bi njihov sistem ostao bezbedan. Posebno što je poslednje vreme skoro postao trend da bar jednom mesečno haker ili hakerska grupa otkrije izvorni kod nekog softvera ili jednostavno “obori veb stranicu” neke poznate kompanije.\nGoogle je tako osmislio nešto zanimljivo za svoj Chrome pretraživač kako bi proverio koliko je bezbedan – ponudio je 1 milion dolara onome ko uspe da “obori” Chrome, pre nego što počne CanSecVest bezbednosna konferencija sledeće nedelje.\nNaravno, 1 milion dolara će biti podeljeno među mnogim hakerima koje Google očekuje da će da probaju da razbiju Chrome, gde će takmičari biti nagrađeni u raznim nagradnim kategorijama u iznosu od 60.000,40.000 i 20.000 dolara u zavisnosti od težine podvige koje su otkrili (zapravo biće nagrađeni ako otkriju slabe tačke Chrome pretraživača a koliko s one važne toliko će i novca dobiti ). Mašine koje se koriste za ovu “igricu ” moraju da rade na operativnom sistemu Windows 7, a negrade se dele po principu “ko prvi njemu celo milionče”.


Jeremić: Vučić je SAD ponudio da odmah prizna nezavisnost Kosova! - Balkanska\n“Mogu da kažem, da nemam neko iskustvo ranije iz diplomatije i da je ovo prvi put da vodim razgovore na tom nivou, verovatno ne bih bio naročito zadovoljan takvim sastankom. Ali važno je da je struktuiran odnos opozicije sa važnim međunarodnim centrima moći započeo. Mi to do sada nismo imali. Do sada je jedini sagovornik ne samo Vašingtona, nego i svih međunarodnih aktera u Beogradu bio Aleksandar Vučić Da priznam, nismo imali visoki nivo saglasnosti oko otvorenih tema na tom sastanku, ali to je jedan početak procesa za koji verujem da će na kraju doneti ipak rezultate”.\n“Možda i najvažnija tema ovog trenutka za američku stranu je Kosovo i Metohija, odnosno da li će doći do konačnog rešenja koje Amerika očekuje da se dogodi ove godine. Govorim, naravno, o jednom procesu koji nije naročito transparentan, tako da ne znamo šta se tačno dešava u tom procesu, samo da ima razgovora koji su van pozornice i da se očekuje da ti razgovori moraju biti završeni ove godine. Američka pozicija je da oni moraju biti završeni uzajamnim priznanjem Srbije i Kosova. To je zvaničan stav američke administracije i taj stav mi je ponovljen u Stejt departmentu. S obzirom na to da ja predstavljam SzS i Narodnu stranku, koja je jedna od osnivača SzS, ja sam preneo naš stav američkoj administraciji i on je u suprotnosti sa američkim stavom, tako da je to bila jedna tema oko koje nismo postigli saglasnost.”\n“SAD traži od opozicije da odustane od bojkota”\n“Za Ameriku je Kosovo svakako najvažnije. Ono što je za nas najvažnije ovoga trentuka je aktuelna situacija u Srbiji, činjenica da postoje protesti, da je opozicija počela da bojkotuje insitucije, skupštinu, lokalne skupštine i iznela zajednički stav da neće učestvovati na izborima ukoliko ne bude bitno drugačijh, fer i poštenih izbornih uslova. Bojim se da ni tu nismo došli do poklapanja i biću potpuno otvoren, nama je predloženo da odustanemo od stava da bojkotujemo institucije i da odustanemo od planova da bojkotujemo izbore. Zato što navodno ne može se bilo šta promeniti van izbornog procesa, što je inače tačno po nama, kroz izborni proces trebalo da dođe do promena, ali ne možemo doći do promena kroz izborni proces koji će biti održan po nemogućim uslovima”, kaže Jeremić.\n“Na primer reč je o otvorenosti medija, svi znamo kakva je sad situacija u medijima u Srbiji. Nije dovoljno da se situacija u medijima promeni na 30 ili 60 dana, koliko bi bila izborna kampanja. Treba najmanje 6, 9 meseci otvorenog, normalnog medijskog prostora, da bi zapravo mogli da nadoknadite, bar donekle ono što je propušteno u poslednjih nekoliko godina. To je primer koji sam dao u razgovorima u Stejt departmentu. Ono što je dosta jak argument u razgovorima sa američkim sagovornicima, i u Stejt departmentu i na nekim drugim mestima, je sada i objektivan izveštaj Fridom hausa”.\n“Dogovor o Kosovu je blizu”\nGlas Amerike: Da li imate utisak da i Amerika i Zapad na neki način gledaju srpskim vlastima kroz prste upravo zbog činjenice da očekuju da se reši pitanje Kosova i zanemaruju stanje u medijima, zastrašivanje, nedemokratske uslove – zbog kojih opozicija neće da učestvuje u radu skupštine?\n“Oni vam to nikad neće reći eksplicitno, ali je moj zaključak da ste sto posto u pravu kada tako nešto kažete, da je apsolutno najvažnija stvar da se reši Kosovo. Međunarodna zajednica, tu govorim pre svega o zapadnim partnerima, je dosta uložila u to da dođe do takvog dogovora u poslednjih nekoliko godina, radeći vrlo blisko sa Aleksadrom Vučićem i sa režimom i Srbiji, i sada je to na korak od ispunjenja. Mi se nalazimo na korak, jedan korak od konačnog dogovora. Visoki predstavnici vlasti govore da mi nismo blizu postizanja dogovora, to naprosto nije istina. Mi jesmo blizu postizanja dogovora i nakon razgovora u Vašingtonu vrlo odgovorno tvrdim da je to tako. Dokaz za to je i pismo američkog predsednika Donalda Trampa Vučiću u kome američki predsednik napiše “sada kada ste na korak od sporazuma” . Ili se mi stvarno nalazimo na korak od toga, ili će nas samo obavestiti uz neki performans i to brutalan performans. Verovatno bi moglo da dodje do nekih nemira na teritoriji pokrajine, da se ti nemiri ipak zaustave, da se ponovo otvore razgovori. Ti razgovori ne bi bili razgovori na kojima se zaista nešto pregovara, već se samo pretvara da bi se objavilo ono što je dogovoreno iza zatvorenih vrata, a taj dogovor iza zatvorenih vrata, nalazimo se, po svemu sudeći na samo korak od njegovog okončavanja.”\n“Vučić Americi nudi da odmah prizna Kosovo”\n“Svakako ništa što bi moglo da se poredi sa atraktivnošču Vućićeve ponude u vremenskom okviru koji im on nudi. Vučić nudi nezavisno Kosovo odmah. Ja ne znam ko bi mogao da da bolju ponudu, mi svakako nismo.”\n“Pa nije naravno, to bi trebalo da bude nešto što bi trebalo da se kao medijski blickrig sprovede”\n“Ja mislim da posle razgovora koje sam imao u Vašingtonu, ja lično više nemam nikakvu sumnju da je to ponuda, a da je pitanje samo toga gde treba da prođe granica”\n“Znate šta ja kad bih vam rekao od koga sam tačno i šta čuo, od tog čoveka više ne bih mogao da nikada da čujem takvu informaciju, tako da ću vrlo pažljivo diplomatski birati rečnik. Apsolutno sam uveren posle razgovora da je na stolu praktično razmena teritorija, precrtavanje granice. Američka strana insitira i da konačni sporazum obuhvati i uzajamno priznavanje Srbije i Kosova kao nezavisne države. Nešto mi govori da bi se od tog zahteva da se formalno prizna Kosovo, Amerika možda mogla da odustane, ali samo od tog koraka da ne moramo zvanično da priznamo Kosovo, ali zauzvrat da dozvolimo da Kosovo postane član UN. Imam utisak da je to put kojim se ide.”\n“Najvažnija stvar je da legitimitet i snaga opozicionog pokreta u Srbiji ostane. Kad govorimo o pokretu – govorimo o širokom frontu ljudi koji demonstriraju, koji nisu isključivo simpatizeri opozicije ili političke stranke, koji šetaju u 60 i nešto gradova Srbije. Da ti brojevi ljudi koji demonstriraju opstanu, da se pojačaju u intenzitetu, da ne dođe do rasturanja opozicije. Ovo što se dešava na ulicama u Srbiji je prosto jedna vrsta opterećenja za međunarodnu zajednicu jer su se oni već nešto dogovorili sa Vučićem i to sad treba da se sprovede u delo. Sada se čeka da se vidi da li će ti protesti ipak da umru sami od sebe i da li će se opozicija po starom običaju posvađati i rasturiti. Ako se to desi, onda neće biti moguće razgovarati ozbiljno sa međunarodnim sagovornicima. Ako budemo ostali zajedno, onda mislim da onda ovo svakako nije poslednji razgovor koji ćemo imati, niti u Vašingtonu, niti na bilo kom drugom mestu od važnosti na Balkanu.”\nTags: ALEKSANDAR VUČIĆ, KOSOVO, PRIZNANJE, SAD, VUK JEREMIĆ


U nedelju oblačno sa kišom\nU nedelju će na Kosovu biti pretežno oblačno vreme sa lokalnim pljuskovima i grmljavinom.\nU Srbiji 1.722 nova slučaja, 9 smrtnih ishoda\nPrema najnovijim podacima, u Srbiji je u poslednja 24 časa preminulo devet lica od posledica koronavirusa.\nNa Kosovu 932 nova slučaja kovida-19\nPrema poslednjim podacima u većinski albanskim sredinama na Kosovu na koronavirus testirana su 7.384 lica, a infekcija je potvrđena kod 932 osobe, saopštilo je Ministarstvo zdravlja.\nOd 1. septembra u školama na Kosovu nastava na daljinu\nŠkole na Kosovu, koje funkcionišu po srpskom obrazovnom sistemu, od 1. septembra, nastavu će početi na daljinu.\nAmerika donirala 55 borbenih vozila kosovskim bezbednosnim snagama\nU Srbiji 12 preminulih, 2.335 novozaraženih\nU centralnoj Srbiji od posledica koronavirusa preminlo je još 12 pacijenata, pa je ukupan broj žrtava povećan na 7.278, objavljeno je na sajtu Ministarstva zdravlja covid19.rs.\nNakon visokih temperatura koje su preovladale poslednjih dana, meteorološka situacija dolazi do stabilizacije. Prognozira se oblačno vreme i slaba kiša.\nPriština: 33-godišnjem muškarcu izvađen telefon iz stomaka\nTridesettrogodišnjem muškarcu pre par dana, u Univerzitetsko kliničko bolničkom centru na Kosovu, izvađen je mobilni telefon iz stomaka.\nU Srbiji 2.981 novozaraženi, preminulo 14 pacijenata\nU centralnoj Srbiji od posledica koronavirusa preminlo je još 14 pacijenata, pa je ukupan broj žrtava povećan na 7.292, objavljeno je na sajtu Ministarstva zdravlja covid19.rs.\nStigle dve grupe Avganistanaca, danas se očekuje dolazak treće\nMinistar unutrašnjih poslova Kosova, Dželjalj Svećlja, rekao je da je Vlada Kosova donela odluku o privremenoj zaštiti državljana Avganistana koji su pomagali Sjedinjenim Državama.\nKP: Policajci u civilu nadgledaju poštovanje antikovid mera\nKosovska policija angažovala je policijske službenike u civilu, koji će pored policajaca u uniformama, nadgledati sprovođenje antikovid mera na terenu, ističe se u objavi kosovske policije na Fejsbuku.\n"Delta soj, svadbe i rad noćnih klubova doveli do zabrinjavajuće situacije sa koronavirusom"\nPogoršanje epidemiološke situacije na Kosovu gde se na dnevnom nivou beleži više od 20 smrtnih slučajeva i više od 1000 inficiranih prouzrokovali su pojavljivanje "delta soja" virusa korone i popuštanje mera, odnosno održavanje proslava venčanja i rad noćnih klubova gde je bilo velikih okupljanja, smatra specijalista infektologije dr Iljir Toljaj. Toljaj je u intervjuu za RTV Kim kazao i da nove mere koje je uvela Vlada Kosova nisu izvodljive u svim segmentima.\nU srpskim sredinama preminule još dve osobe\nJoš dve osobe su preminule od posledica koronavirusa u srpskim sredinama na Kosovu, saopštio je Krizni štab Kosovske Mitrovice.\nBorelj: Predstavljanje Kosova rešavati u okviru sveobuhvatnog sporazuma sa BG\nŠef diplomatije EU, Žozep Borelj, kaže da je EU informisana o interesu Prištine da ga na regionalnim formumima više ne predstavlja UNMIK i naglašava da je postizanje sveobuhvatnog, pravnoobavezujućeg sporazuma o normalizaciji odnosa sa Beogradom ”najbolja osnova za prevazilaženje problema pravnog zastupanja Kosova”, prenosi Tanjug.\nNa Kosovu 26 preminulih, 1.383 nova slučaja kovida\nPrema poslednjim podacima u većinski albanskim sredinama na Kosovu na koronavirus su testirana 11.472 lica, a infekcija je potvrđena kod 1.383 osobe, saopštilo je Ministarstvo zdravlja.\nPosle svežeg jutra u većem delu zemlje očekuje se sunčano vreme sa najvišom dnevnom temperaturom oko 29 stepeni.


Abazović sa crnogorskim privrednicima: Vlada otvorena za svaki fer biznis - Svet - Dnevni list Danas\nPočetna » Svet » Abazović sa crnogorskim privrednicima: Vlada otvorena za svaki fer biznis\nNa incijativu potpredsednika Vlade Crne Gore Dritana Abazovića danas je u vili „Gorica“ upriličen sastanak predstavnika Vlade sa najvećim crnogorskim privrednicima.\n1Piše: B.P. 25. januara 2021. 17.22\nSastanku su, pored potpredsednika Abazovića, prisustvovali ministar kapitalnih investicija Mladen Bojanić, ekonomskog razvoja Jakov Milatović, poljoprivrede poljoprivrede, šumarstva i vodoprivrede Aleksandar Stijović i ministar prostornog planiranja i urbanizma Ratko Mitrović, saopšteno je iz Vlade Crne Gore.\nNa samom početku, potpredsednik Abazović je kazao da je sastanak organizovan sa ciljem da se Vlada i najveći privrednici u zemlji upoznaju, kao i da se pošalje poruka da je Vlada Crne Gore otvorena za svaki fer biznis, te da u ovoj kriznoj godini treba da nađemo zajednički imenitelj za odgovor na krizu.\nPotpredsednik je uputio izvinjenje svima onima koji nijesu pozvani na sastanak, a svojim radom i značajem za privredu su to zaslužili, pravdajući to epidemiološkim mjerama koje su umnogome uticale na ovakvu organizaciju. Potpredsednik Abazović je kazao da je sastanak sa najvećim privrednicima u zemlji tek početak komunikacije i da slijede slični sastanci sa privrednicima iz malog i srednjeg biznisa.\nPotpredsednik Abazović je naglasio da se privrednici neće više dijeliti na naše i njihove, te da zajednički cilj mora da bude ekonomski napredak Crne Gore.\nPotpredsednik je saopštio da Vlada ne može ostvariti rezultate bez privrede, ali da ni biznis ne može funkcionisati bez Vlade, iskazujući otvorenost za sve dobronamerne inicijative.\nPotpredsednik Abazović je u osvrtu na krizu, izazvanu virusom COVID19, kazao da je svaka kriza ujedno i šansa, te da ova treba da bude prilika da krenemo napred.\nPotpredsednik je naveo da je u ovom trenutku jako bitno da se stekne veće poverenje između Vlade i privrede, kao i da se kreira ambijent u kojem će svi imati jednake šanse za razvoj biznisa. Potpredsednik Abazović je zaključio da Vlada želi da pošalje jasnu poruku otvorenosti prema privredi i iskaže podršku realnom sektoru.\nCovid19, Crna Gora, Dritan Abazaović, privreda, PrivredniciPodgorica\n25. januara 2021. u 18.30\nVoleo bih da mi, kao privredniku u Jugi i inostranstvu, neko objasni sta Dritan zna o privredi? Zar on nije zaduzen za bezbjednosne poslove?


Izvinjava se… – Moj svet muzike\nSlavni kompozitor i violinista, Antonio Vivaldi, često je bio pozivan da svira u salonima velikana. Tako je jednom prilikom dobio poziv i da održi koncert za kardinala i njegove prijatelje. Vivaldi je taj poziv sa zadovoljstvom prihvatio.\nMeđutim, u sred koncerta, kardinal se okrenuo jednom od svojih gostiju i započeo veoma bučan razgovor. Videvši da kardinal nema nameru da prekine sa pričom, Vivaldi je prestao da svira. Svi u prostoriji su zbunjeno pogledali u violinistu, a kardinal ga je upitao zašto je prestao da svira. Vivaldi je tada, sa velikim poštovanjem u glasu, odgovorio:\n– „Izvinjavam se, eminencijo. Pomislio sam da Vas možda moje sviranje ometa u kakvom važnom razgovoru…„\nPorodično stablo → ← Bahova Tokata\n2 komentara na “Izvinjava se…”\n14. novembra 2008. u 20:14\nda, da, čula sam za tu anegdotu 😉\nodlična priča, btw 🙂\n14. novembra 2008. u 13:59\nOdlična priča, kao i obično.\nPodsetila me na druge anegdote (nekulturnog) pričanja za vreme izvođenja dela.\nVrlo drastičan primer je premijera Posvećenja proleća Igora Stravinskog. Bilo je to 29. maja 1913. godine u Parizu. Niko do tada nije tražio od orkestra da bude toliko glasan, ali je na kraju publika ipak bila glasnija.\nUzvici pristalica i protivnika ovog dela se uskoro pretvorio u pravi metež i opštu tuču. Plesači baleta pod vođstvom čuvenog Nižinskog nisu čuli muziku, pa je Nižinski morao da viče brojeve plesnih tačaka. Na kraju je upala policija i donekle smirila nerede.\nOčito publika nije još bila spremna za nešto što se sada smatra vrhuncem intelekta čovečanstva.\nPosebno je interesantno posmatrati Leonarda Bernsteina kako uvežbava ovo delo sa mladim nadarenim umetnicima:\nOvo je 3. deo iz emisije. Vredi pogledati i ostale delove, Bernstein je jako zabavan i pokazuje koliki autoritet i sugestivnost ima dok stvara i oblikuje delo kako on želi.\nNisam slučajno izabrao 3. deo, pošto je na samom kraju anegdota koja bas ide uz ovaj članak i koju volim da prepričavam. Nakon dugog i strahovitog krešenda koji završava u priličnoj buci sledi generalna pauza. Priča Bernstein da je ranije, još dok je bio student, na jednom izvođenju nakon ovog krešenda kod pauze jasno mogao čuti ženski glas iza sebe u sali od 5000 ljudi koji kaže:\n„Ja uvek kuvam na masti“ :))\nZapričale se žene …


sreda, 12. oktobar 2016. 10:31h\nTom prilikom razgovarali su o nastavku saradnje vršačkog regiona i susednih županija u Rumuniji, Timiš i Karaš - Severin , sa administrativnim centrima u Temišvaru i Rešici.\nVršac, kao pogranični grad, u kojem je najveća nacionalna manjina upravo rumunska, ima interes da saradnja sa susednim županijama i njihovim adminitrativnim centrima u Rumuniji bude na izuzetno visokom nivou, kao i do sada. Istaći ću da rumunska nacionalna manjina u Vršcu neguje svoju kulturno -istorijsku baštinu, u čemu im Grad Vršac, daje maksimalnu podršku, a posebno bih istakla oblast kulture i obrazovanja, jer Rumuni u Vršcu, na maternjem jeziku, mogu da se školuju do fakultetske diplome, nabvela je Gradonačelnica Drgana Mitrović.\nAmbasadorka Rumunije istakla je da je ovo prva njena zvanična poseta našem gradu, i veliko joj je zadovoljtvo što će se saradnja Vršca i Rumunije nastaviti i u budućem periodu. Ona je tom prilikom navela da je ovo bitna zona za saradnju naše dve zemlje. Vršac je multikulturalni grad, kao i Temišvar.\nVršac je nama bitan partner u brojnim programima i projektima prekogranične saradnje, koja je i do sada bila na izuzetno visokom nivou. Sada se pružaju nove mogućnosti za nastavak odlične prijateljske saradnje, čije ćemo pravce danas definisati, izjavila je Ambasadorka Rumunije u Srbije, Oana Kristina Popa.


Published by agencijanada on 24. децембра 2021.\nPoreska uprava Republike Srpske poziva poreske obveznike koji ostvaruju pravo na povrat poreza po osnovu plaćenih kamata na stambeni kredit, kao i poreske obveznike kod kojih je u toku 2021. godine došlo do promjene u obimu prava na povrat poreza, da najkasnije do 31. decembra 2021. podnesu Zahtjev za izdavanje poreske kartice – Obrazac 1001 za 2022. godinu i tako steknu pravo na povrat poreza za 2022. godinu.\nPod promjenom u obimu prava smatra se gubitak ili sticanje prava na povrat poreza po osnovu izdržavanih članova uže porodice, plaćenih kamata na stambeni kredit i uplata premija životnog osiguranja. Uz zahtjev je potrebno dostaviti dokumentaciju kojom se dokazuje pravo na povrat poreza odnosno umanjenje poreske osnovice (otplatni plan kredita, rodni list, vjenčani list, ugovor sa društvom za osiguranje).\nZahtjev se predaje područnoj jedinici Poreske uprave Republike Srpske prema mjestu prebivališta fizičkog lica. Zahtjev se može podnijeti i elektronskim putem, posredstvom internet stranice Poreske uprave RS, sekcija e-Usluge – Elektronsko podnošenje prijava. Da bi poreski obveznici ostvarili pravo na umanjenje poreske osnovice na mjesečnom nivou, potrebno je da poresku karticu koju je izdala Poreska uprava Republike Srpske, predaju isplatiocu dohotka.\nTags: 2022banja lukaporeska karticaporeska uprava rspreduzećapreduzetniciprivrednici


DAN SEĆANJA NA CIVILNE INVALIDE RATA I ŽRTVE FAŠIZMA · Kraljevo.online\nNASLOVNA DRUŠTVO DAN SEĆANJA NA CIVILNE INVALIDE RATA I ŽRTVE FAŠIZMA\nPolaganjem venaca, na Groblju streljanih, obeležen Dan civilnih invalida rata i žrtava fašizma\nGrad Kraljevo je i ovog šestog aprila, kada se obeležava Dan civilnih invalida rata i žrtava fašizma, polaganjem venaca na Groblju streljanih oktobra 1941. godine, odao poštu prvim civilnim žrtvama palim u neobjavljenom bombardovanju koje je izvela nemačka vojna sila nad Beogradom i našom zemljom 6. aprila 1941, kao i civilnim žrtvama fašističkog terora koje su stradale u masovnom streljanju civila u Kraljevu oktobra 1941. i stradalima u NATO bombardovanju 1999. godine.\nVence na humke su, u ime grada Kraljeva, položili zamenica gradonačelnika Marica Mijajlović, pomoćnik gradonačelnika zadužen za socijalna pitanja Marko Matović i član Gradskog veća zadužen za oblast dešavanja pitanja invalida rata (vojnih i civilnih) i porodica poginulih boraca Radoje Tomašević.\nPočast su odali i predstavnici Ministarstva odbrane i Vojske Srbije, opštine Vrnjačka Banja, Društva za negovanje tradicija oslobodilačkih ratova „Jovo Kursula”, predstavnici Udruženja učesnika ratova 1991 – 1999. godine, SUBNOR – a, Udruženja ratnih i mirnodopskih vojnih invalida i Udruženje civilnih invalida rata Kraljeva i Vrnjačke Banje, koje je, sa gradom, organizator događaja.\nPrema kazivanju hroničara našeg grada Milana Matijevića, posle oslobođenja 29. novembra 1944. godine, u Kraljevu je bilo mnogo civilnih žrtava. Ratna dejstva posejala su na ovom području mnogo eksplozivnih sredstava od kojih su naročito stradala deca. Zabeleženo je 1.500 civilnih invalida rata, a najviše na seoskom području.\nI NATO bombardovanje je donelo 16 civilnih žrtava, među kojima i troje dece od 13 do 16 godina. „Ovi veliki gubici i datum koji obeležavamo opominju nas da moramo da budemo spremni na takva iskušenja\ni da se sa njima izborimo“, poručio je Matijević.\nZamenica gradonačelnika Kraljeva Marica Mijajlović je istakla značaj obeležavanja Dana civilnih invalida rata i žrtava fašizma. „Izuzetno je važno da dođemo ovde i odamo počast deci, ljudima, ženama, svima koji su dali živote, koji su nevino stradali, prekinuti u cvetu mladosti, čija je budućnost ostavljena ovde da bi naša bila bolja i sjajnija. Ne smemo zaboraviti civilne žrtve rata. Pri nenajavljenom bombardovanju 6. aprila\n1941. godine niko nije bio spreman da se brani. Žrtve su bile i mala deca i odrasli“, podsetila je zamenica, uputivši poruku svim sugrađanima kao zadatak za sve buduće Kraljevčane. „Stojimo na stratištu u Kraljevu, gde je streljano hiljade naših sugrađana i izbeglica iz naših bratimljenih gradova. Ne smemo nikada zaboraviti ovaj dan jer mi gradimo budućnost na njihovim imenima. Možda se jednog dana nas niko neće sećati, ali njih moramo da se sećamo, i ne samo mi, već i sva buduća pokolenja. Svi oni koji dolaze i koji stasavaju u ovom gradu moraju da poštuju ove žrtve, ovaj dan, da gledaju u budućnost razmišljajući uvek šta se to desilo u prošlosti“, poručila je zamenica gradonačelnika Kraljeva Marica Mijajlović sa Groblja streljanih oktobra 1941. godine prilikom obeležavanja Dana civilnih invalida rata i žrtava fašizma.


To visoko odlikovanje francuskog Ministarstva kulture dodeljuje se osobama koje su se istakle stvaralaštvom na polju umetnosti ili književnosti i time doprineli francuskoj i svetskoj umetničkoj i kulturnoj baštini.\nOva žena vitez gotovo celu deceniju uspešno vodi pomenutu nacionalnu muzejsku ustanovu, koju je temeljno transformisala u savremeno koncipirani muzej u skladu s evropskim standardima, kroz rekonstrukciju zgrade, modernizaciju programskih aktivnosti i brojna strateška partnerstva. Posvećena je razvijanju svestrane saradnje u kulturi, kako u međumuzejskoj saradnji nacionalnih institucija, tako i u povezivanju na internacionalnom planu.\nTijana Palkovljević Bugarski kaže za "Blic" da je velika čast postati nosilac prestižnog ordena francuskog Ministarstva kulture koji za nju ima dvostruki značaj: institucionalni i privatni.\n- Kada smo 2010. godine započeli obeležavanje meseca frankofonije, nismo ni slutili da će to postati redovna programska aktivnost Galerije Matice srpske. U okviru nje tokom deset godina realizovali smo skoro stotinu programa: gostujućih i zajedničkih izložbi u Novom Sadu, Beogradu i Parizu, i priredili brojna predavanja, koncerte, projekcije filmova i edukativne programe za decu i mlade. Kroz sve te aktivnosti ukazivali smo na osobenosti i vrednosti francuske kulture, ali istovremeno i na veze sa srpskim kulturnim nasleđem i savremenim stvaralaštvom. Ovo odlikovanje, stoga, doživljavam kao priznanje našeg uverenja da prezentovanjem kulture drugih evropskih naroda doprinosimo ne samo njihovom boljem poznavanju u našoj sredini, već i boljem ugledu srpske kulture u širem evropskom kontekstu - priča za "Blic" dobitnica odlikovanja.\nIstiče i da je u realizaciji navedenih programa učestvovao čitav tim stručnjaka Galerije Matice srpske, brojni spoljni saradnici i kolege iz Francuskog instituta u Beogradu i Novom Sadu te da su i oni zaslužni nosioci tog odlikovanja.\n- Istovremeno, postoji i jedna lična satisfakcija. Moj otac je za sebe govorio da je francuski đak i redovno nam je na nedeljnim ručkovima recitovao stihove iz predstave u kojoj je glumio na francuskom kao dečak u osnovnoj školi. Moja ljubav prema francuskoj kulturi je utemeljena u tom malom porodičnom ritualu i ja sam sigurna da bi on danas bio ponosan što smo od francuskog đaka stigli do francuskog viteza. Verujem da je ovo uzoran primer za moju decu koliki uticaj porodica ima na pojedinca, koliki uticaj pojedinac može da ima na opredeljenja ustanove koju vodi i kako kreiranje osmišljenih i kontinuiranih programa može da utiče na razvoj boljeg i kvalitetnijeg društva, koje poštovanjem drugih kultura postaje svesnije svojih nacionalnih osobenosti i vrednosti - kaže Tijana Palkovljević Bugarski.\nMesec frankofonije startuje u martu\nTijana Palkovljević kaže da već u martu počinje mesec frankofonije te da će tokom te manifestacije različitim programima, projekcijama filmova i predavanjima biti promovisana francuska kultura. Dodaje i da će u maju u Parizu Galerija Matice srpske organizovati izložbu Save Šumanovića, a da će u septembru u Novom Sadu biti organizovana izložba Feliksa Nadara.\nOtvorena izložba "Odgovorno u kulturi“ u Galeriji Matice srpske


Cure nove informacije o akciji SIPA-e: Uhapšen i bratić SDA-ovog Adila Osmanovića, službenik OSA-e otkrivao informacije iz istrage - Ilidza.ba I\nHome/Bosna i Hercegovina/Cure nove informacije o akciji SIPA-e: Uhapšen i bratić SDA-ovog Adila Osmanovića, službenik OSA-e otkrivao informacije iz istrage\nCure nove informacije o akciji SIPA-e: Uhapšen i bratić SDA-ovog Adila Osmanovića, službenik OSA-e otkrivao informacije iz istrage\nPripadnici Državne agencije za istrage i zaštitu (SIPA) jučer su akciji kodnog naziva “Brend” uhapsili šest službenika Uprave za indirektno oporezivanje (UIO) BiH osumnjičenih za zloupotrebu službenog položaja i primanje dara i drugih oblika koristi.\nPrema tvrdnjama izvora bliskog istrazi, prvoosumnjičeni je šef Grupe za sprečavanje prekršaja i krijumčarenja u Regionalnom centru UIO-a u Tuzli Boris Filipović, a pored njega, uhapšeni su i njemu podređeni službenici Milorad Krčar, Elvir Ćosić, Vedad Osmanović, Ladisav Zabo i Benko Galić.\nZanimljivo je da je uhapšeni Osmanović rođak Adila Osmanovića, visokog funkcionera SDA i zastupnika u Predstavničkom domu Parlamenta BiH.\n“Pretreseni su stambeni objekti, poslovni prostori i vozila na šest lokacija u Tuzli, Bijeljini, Lukavcu, Gradačcu i Lončarima”, potvrdio je portparol SIPA-e Luka Miladinović.\nIz Tužilaštva BiH saopćeno je da je na području Tuzle, po nalogu tužioca iz Posebnog odjeljenja za organizovani kriminal, privredni kriminal i korupciju, provedena akcija protiv šest osumnjičenih službenika UIO-a BiH.\n“Tokom istrage prikupljeni su dokazi da su osumnjičeni koji su zaposleni u Grupi za sprečavanje prekršaja i krijumčarenja, počinili koruptivna krivična djela tako što su primali darove ili druge oblike koristi da ne bi preduzeli službene radnje koje su morali preduzeti radi otkrivanja nezakonitosti prilikom uvoza robe na područje BiH”, navedeno je u saopštenju.\nPored službenika SIPA-e, u višemjesečnu akciju usmjerenu na borbu protiv organizovanog kriminala i korupcije, bili su uključeni i pripadnici Obavještajno-sigurnosne agencije BiH, ali i samog UIO-a.\n“U akciji u kojoj su korišćene posebne istražne radnje, osumnjičeni su zadokumentovani kako su od strane uvoznika tekstila i druge robe, kao i trgovaca sa pijace “Arizona”, počašćeni novcem, ulaznicama za utakmice, putovanjima, mobilnim telefonima i raznom drugom tehničkom robom”, tvrdi izvor blizak istrazi.\nPrema njegovim riječima, tokom primjene posebnih istražnih radnji, službeni automobili koje su koristili uhapšeni, opremljeni su audioopremom i videokamerama za tajno praćenje i snimanje.\n“Tokom primjene posebnih istražnih radnji, dokazano je i izdvajanje sredstava za pojedine političke partije, kao i nezakonita konekcija pojedinaca s obavještajnim službama nekih susjednih zemalja. Uhapšeni se sumnjiče za reketiranje uvoznika tekstila, prije svega iz Kine, a cijela akcija je i počela kada je ataše kineske Ambasade prijavio reketiranje uvoznika robe iz Kine”, tvrdi isti izvor.\nOn kaže da je upravo ataše dao registarske tablice automobila za koje je tvrdio da su ih vozili reketaši, nakon čega je ustanovljeno da se radi o vozilima Grupe za suzbijanje krijumčarenja. Naš izvor dodaje da je tokom akcije bilo poteškoća, jer je ustanovljeno da jedan službenik OSA-e koji je učestvovao u akciji, otkriva informacije, poslije čega je, kako kaže, isključen iz istrage, ali je cijela akcija zbog toga usporena.\nObilježena 27. godišnjica masakra u ulici Oslobodilaca Sarajeva na Dobrinji\nMinistrica nauke, visokog obrazovanja i mladih Kantona Sarajevo: Po prvi put 3 miliona KM za naučno-istraživačke projekte


Veterinarski institut Niš : Južne vesti\n12:41, 7. 4. 2020.\nTiodorović: Najkasnije sutra kreće obimnije testiranje na koronu u Nišu\n16:37, 31. 3. 2020.\nUkupno oko 200 testova dnevno moći će da odrade niški Institut za javno zdravlje i Veterinarski institut, kaže epidemiolog Branislav Tiodorović koji najavljuje da će i u ovom delu Srbije moći da počnu obimnija testiranja građana, najkasnije sutra. Do sada su mahom testirani zdravstveni radnici i pacijenti na klinikama koji su u težem stanju, dok su sledeći čije uzorke tek treba uzeti kontakti zaraženih i oni sa blažim simptomima.\nSavetovanje pčelara u Nišu\n10:16, 17. 7. 2014.\nPrimena odgovarajućih mera za uspešno zimovanje pčelinjaka i njihova zaštita u ekstremnim vremenskim uslovima, glavne su teme savetovanja koje će se održati u prostorijama Veterinarskog specijalističkog instituta.\nPrva banka krvi za pse iz Niša\n14:10, 16. 1. 2014.\nDok se radeći hirurške intervencije često susretao sa nedostatkom krvi, doktor veterine iz Niša došao je na ideju da oformi prvu banku u Srbiji kako bi on i njegove kolege mogle lakše da dođu nje.\n3 slučaja trihinele na jugu\n15:37, 5. 12. 2012.\nPrilikom testiranja uzoraka mesa, u Veterinarskom institutu u Nišu, kod 2 divlje i jedne domaće svinje pronađene su larve truhinele.\nOtrovani psi u Lebanu?\n12:59, 20. 9. 2012.\nU Lebanu, u ulici Cara Lazara pre dva dana pronađena su tri uginula psa za koje se pretpostavlja da su otrovani.


Ispituje se spajanje Imleka i Niške mlekare - Bizlife.rs\n19:04 Beograd, 22/12/2015\nKomisija za zaštitu konkurencije Srbije je, po službenoj dužnosti, nastavila postupak ispitivanja spajanja beogradskog Imleka i Niške mlekare.\nKompanija Imlek je krajem oktobra saopštila da je potpisala ugovor o kupovini sto odsto vlasništva Niške mlekare, a za tu koncentraciju potrebno je odobrenje Komisije za zaštitu konkurencije.\nPrema rečima Komisije, utvrđeno je da bi kupovinom Imlek učvrstio svoj položaj na tržištima otkupa sirovog kravljeg mleka, proizvodnje i prodaje mleka i mlečnih proizvoda, budući da su Imlek i Niška mlekara direktni konkurenti, a Imlek najsnažniji učesnik na tim tržištima.\n"Komisija će zato u ispitnom postupku dodatno oceniti sve zakonom propisane kriterijume na osnovu kojih se utvrđuje dozvoljenost koncentracije, a ne samo strukturu relevantnih tržišta i položaj učesnika u koncentraciji na njima", ističe se u saopštenju Komisije.\nImlek posluje u Srbiji, Crnoj Gori, Makedoniji, Bosni i Hercegovini i Hrvatskoj, a otkupljuje mleko od 3.800 proizvođača. Niška mlekara je među pet najvećih mlekara u Srbiji, a mleko otkupljuje od oko 20.000 seoskih domaćinstava.


Prijem mladih karatista koji su ostvarili sjajne rezultate na Balkanskom prvenstvu - Grad Bihać\nPrijem mladih karatista koji su ostvarili sjajne rezultate na Balkanskom prvenstvu\nGradonačelnik Bihaća Šuhret Fazlić i predstavnici Gradskog sportskog saveza ugostili su danas trenere i takmičare, Karate kluba Bihać Aliju Zaimovića i Karate kluba „Jion“ Bihać Ninu Pozderac, koji su na nedavno održanom Balkanskom prvenstvu u Rijeci u susjednoj Republici Hrvatskoj ostvarili sjajne rezultate.\nAlija Zaimović je osvojio zlatnu medalju u juniorskoj ekipnoj kategoriji. U prvoj borbi on i njegove kolege savladali su domaću reprezentaciju Hrvatske, dok su u polufinalnom meču savladali predstavnike Grčke a u finalu su rezultatom 3-2 bili bolji od predstavnika Rumunije.\nNina Pozderac je u pojedinačnim borbama na ovom takmičenju sa rezultatom od četiri dobijena meča i jednim porazom u kategoriji kadetkinja osvojila bronzanu medalju. U ukupnom poretku naša reprezentacija osvojila je prvo mjesto sa čak 12 zlatnih medalja, a uveliko su u tome doprinijeli karatisti sa područja Unsko-sanskog kantona.\n„Grad Bihać će nastaviti sa neprekidnom podrškom svim sportistima i sportskim kolektivima jer su oni uvijek bili i ostali najbolji ambasadori našeg grada i države. Čestitamo prvenstveno Aliji i Nini ali i njihovim trenerima i roditeljima te svima koji su stvorili uslove da ovi mladi karatisti ostvare ovakav uspjeh. Želimo im još puno sreće i osvojenih medalja u budućnosti, te da uvijek s ponosom brane boje grada Bihaća i jedine nam domovine Bosne i Hercegovine.“ istakao je Šuhret Fazlić, gradonačelnik grada Bihaća.


Platna SuperKartica - Nira Press\nPočetna » Platna SuperKartica\nSuperKartica, najveći program lojalnosti na domaćem tržištu, predstavila je 23. oktobra, u saradnji sa Sberbankom Srbija, platnu SuperKarticu\nOdloženo plaćanje do 45 dana i kupovina na 12 rata bez kamate, kao i mogućnost sakupljanja do tri puta više bodova u mreži partnera IDEA, Roda, Merkator, NIS Petrol, Sberbanka, DDOR Novi Sad i Telenor, deo su benefita koje korišćenje SuperKartice omogućava potrošačima.\nSuperkartica pripada prestižnom programu MasterCard World i namenjena je potrošačima, članovima SuperKartica programa lojalnosti. Za izdavanje kartice potrebno je podneti zahtev u bilo kojoj od ekspozitura Sberbanke Srbije ili putem interneta na adresi: www.superkartica.rs. Limit potrošnje određuje se na osnovu potreba, mogućnosti i zahteva korisnika, a kartica pored plaćanja omogućava veće uštede u mreži partnera, u odnosu na postojeću SuperKarticu. Ukupna ušteda koju potrošači mogu ostvariti korišćenjem platne SuperKartice u mreži partnera iznosi šest odsto za potrošnju u IDEA, Roda i Merkator objektima, kao i do pet dinara uštede po litru goriva na NIS i Gasprom benzinskim stanicama. Platna SuperKartica vraća i 0,5 odsto ukupne potrošnje na bilo kom drugom prodajnom mestu van mreže partnera.\n– Platna Superkartica donosi na tržište Srbije niz inovativnih funkcionalnosti kao što su osiguranje, beskontaktno plaćanje i plaćanje putem Interneta. Ova kartica pomera granice raspoloživih finansijskih usluga za korisnike i značajno menja iskustvo potrošača za obavljanje finansijskih transakcija – rekao je Valerij Ovsjanikov, predsednik Izvršnog odbora Sberbanke u Srbiji.


Ovo su namirnice koje bismo trebali konzumirati svaki dan - Čitaj.ba\nUtorak, 14 Ožujak 2017 23:00\nBilo da je pravite s mlijekom ili vodom, ona je jeftina, a uz to je prilagodljiva baš svakom godišnjem dobu. Tako u nju možete staviti bilo koje voće, orašaste plodove, tečni jogurt, med, grčki jogurt, chia, lanene ili sjemenke bundeve, maslac od kikirikija, komade tamne čokolade, bobičasto voće itd.\nOna su izvor niskokalorijskih visokokvalitetnih proteina, koji će vam takođe pružiti osjećaj sitosti. Njih možete kombinirati u sklopu uravnoteženog doručka, ali i kao zdrave grickalice tokom radnog dana, kako ne biste posegnuli za nečim nezdravim.\nKefir je prepun probiotika, zdravih kvasaca, vitamina, minerala i hranjivih sastojaka, a neki ga zovu i “magično mlijeko”.\nOn čisti tijelo i probavni trakt, eliminira loše bakterije, štiti od gljivičnih i virusnih infekcija te poboljšava imunološki sistem, a dokazano poboljšava zdravlje kože i kose, što je svakako dodatna prednost.


Druženje mladih Bujanovčana i izbeglica - Centar za zaštitu i pomoć tražiocima azila / Asylum Protection Center\nTekst: APC Video: APC\nBujanovac, 14. jun 2019. – APC lokalni tim iz južne preševske kancelarije je u saradnji sa kulturnim udruženjem Dituria organizovao integracijski događaj u Bujanovcu. Mladi iz Bujanovca su imali priliku da upoznaju izbeglice koje borave u kampu u Bujanovcu, dok su zajedno kuvali jedno iransko i jedno lokalno jelo za sve učesnike. Izbeglice iz kampa u Bujanovcu nemaju često priliku da stupaju u kontakt sa lokalnim stanovništvom, niti da napuštaju kamp. Izbeglice su prilično izolovane u kampu, a niko im ne pomaže da uspostave bilo kakvu komunikaciju sa stanovništvom iz lokalne sredine. Kamp koji se nalazi na magistralnom putu, izvan grada, ove ljude još više odvaja i izoluje od lokalne sredine.\nOvo druženje uz pripremu ručka omogućilo je da se mladi iz Bujanovca i izbeglice međusobno bolje upoznaju, da razgovaraju o kulturološkim sličnostima i razlikama. Pored toga, izbeglice su imale priliku da uče i praktične stvari koje im trebaju u svakodnevnom životu u lokalnoj sredini.\nMladi iz bujanovačke sredine su bili zainteresovani da saznaju više o svakodnevnom izbegličkom životu, kao i problemima sa kojima se izbegli suočavaju kod nas i na putu migracije. Svaku priču slušaju sa interesovanjem i nevericom da neki drugi ljudi koji žive tik pored njih imaju toliko drugačije životne priče i sudbine. Uspostavljena poznanstva na našem događaju nadalje ostaju da se razvijaju u svakodnevnom životu i budućem druženju među učesnicima. Na ovaj način, APC radi na podsticanju interakcije i rušenju predsrasuda koje mogu postojati u lokalnoj sredini između lokalaca i izbeglica, promoviše toleranciju i podstiče socijalnu inkluziju izbeglica u lokalno društvo. Mladi Bujanovčani su pokazali da su jako otvoreni prema izbeglicama i da uz ovakve događaje lako uspostavljaju kontakte i komunikaciju sa izbeglicama.\nKo je na mreži: 592 gostiju i nema prijavljenih članova\nVi ste ovde: Galerije Vesti Druženje mladih Bujanovčana i izbeglica


Srbija u finišu srušila Albaniju u Elbasanu\nM. D.\t 8. oktobra 2015. 20:06\nFudbalska reprezentacija Srbije pobedila je večeras u Elbasanu selekciju Albanije sa 2:0 (0:0) u kvalifikacijama za prvenstvo Evrope.\nSrbija je šokirala Albaniju u sudijskoj nadoknadi vremena golovima Aleksandra Kolarova i Adema Ljajića. Junak meča u Albaniji bio je Ljajić, kreator fantastične asistencije i lucidnog loba preko golmana Beriše.\nEkipa Radovana Ćurčića ranije je izgubila sve šanse da se domogne plasmana na šampionat u Francuskoj, dok je Albaniji potreban trijumf u Jermeniji kako bi obezbedila prvo učešće na velikom takmičenju.\nU ne baš sadržajnoj utakmici, Srbija je bila bolji rival od domaće selekcije i došla do druge pobede u grupi koja će više značiti na planu samopouzdanja.\nAlbanci su se opredelili za defanzivnu igru, svesni da im i remi ogovara, i vrebali iz kontri. Najbolju šasnu imali su 15 minuta pre kraja kada je Vladimir Stojković odbranio udarac rezerviste Sokola Čikalešija.\nAlbanija – Srbija 0:2 (Kolarov 90+1, Ljajić 90+4)\nPortugalija – Danska 1:0 (Mutinjo 66)\nTabela: Portugalija 18 bodova, Danska 13, Albanija 12, Srbija 4, Jermenija 2.\nAlbanski navijači skandirali “UČK”\nU Elbasanu je večeras počela kvalifikaciona utakmica za prvenstvo Evrope između fudbalskih reprezentacija Albanije i Srbije, a albanski navijači su na stadionu dočekali srpske fudbalere povicima “UČK”, javlja izveštač Tanjuga.\nSkandiranja “UČK” (Oslobodilačka vojska Kosova) čula su se sa severne tribine, gde se nalaze najvatrenije pristalice domaće selekcije.\nSuprotno od njih, na jugu, smešteni su albanski navijači sa Kosova koji su postavili transparent sa imenom grupe – “Plisat”.\nPrimećeno je da mnogo navijača sa južne tribine nosi dresove kosovske reprezentacije, a prilikom intoniranja himne Srbije okrenuli su leđa.\nSrpski fudbaleri stigli u Elbasan, poznati sastavi timova\nFudbalska reprezentacija Srbije, posle nešto više od sat vremena vožnje autobusom od Tirane, stigla je posle 19 sati u Elbasan, u kome pada kiša, javlja reporter Tanjuga.\nNa putu od oko 50 kilometara nije bilo nikakvih incidenata i srpska ekspedicija bezbedno je stigla na odredište, gde sa domaćom selekcijom Albanije igra kvalifikacionu utakmicu za prvenstvo Evrope.\nAutobus sa srpskim fudbalerima i novinarima stigao je u Elbasan u pratnji jakih policijskih snaga i obezbeđenja.\nAlbanska policija bila je u koloni ispred, između i iza oba autobusa srpske ekspredicije na ruti od 50 kilometara, koliko ima od Tirane do Elbasana.\nSelektor Srbije Radovan Ćurčić odlučio se za sledeći sastav:\nSrbija: Stojković, Tomović, Ivanović, Kolarov, Mitrović, Tošić, Milivojević, Matić, Mitrović, Tadić, Ljajić\nAlbanija: Beriša, Lila, Husaj, Ćimšiti, Agoli, Lenjani, Cana, Baša, Memušaj, Džaka


Džej Lo izazvala buru na internetu novom fotografijom (foto)\nM. P. 18. maja 2020. 10:43\nNije retko da latino diva obajvljuje fotografije na kojima se vide rezultati napornog rada u teretani, ali se čini da se ova objava posebno dopala njenim fanovima, pa je tako 3 miliona njih „lajkovalo“ za samo jedan dan.\nKomentari ne prestaju da pristižu, a najglasniji su oni koji hvale njen izgled i dobru formu.\nČesto možemo videti kako Dženifer sa suprugom odlazi u teretanu, pa ne čudi što svojim izgledom želi i da se pohvali. Iako je napunila 50 godna, ona i dalje može rame uz rame da stane sa mnogo mlađim devojkama.\n„Hoću i ja da treniram sa tobom i vratim se u formu“ i, kratko i jasno – „Zver“, moglo se pročitati u komentarima.\nDžej Lo je dispciplinovana kada je održavanje forme u pitanju, kao i ishrana. Kaže da se danas, kada gazi 6. deceniju oseća mnogo bolje nego kad je bila mlađa. „Sa 50-im godinama dolazi i zrelost i neki novi nivo samopouzdanja“, kaže ona.


Muškarac osumnjičen da je počinio ubistvo u tuzlanskom naselju Miladije | Visokoin.com\nMinistarstvo unutrašnjih poslova Tuzlanskog kantona danas je, uz izvještaj o počinjenom krivičnom djelu, u nadležnost Tužilaštva TK predalo pedesetjednogodišnjeg M.G iz Tuzle koji je osumnjičen da je počinio ubistvo Marice Grgić (58) tokom noći između 7. i 8. novembra u stanu u tuzlanskom naselju Miladije.\nPo nalogu Tužilaštva i uz naredbu Kantonalnog suda Tuzla jučer je izvršen pretres stana osumnjičenog, kada je i lišen slobode. Prilikom pretresa su pronađeni određeni predmeti koji će biti vještačeni.\nPostupajući tužilac je izdao naredbe za potrebna vještačenja i istražne radnje koje su u toku.\nObdukcijom tijela preminule je utvrđeno da je smrt nastupila od posljedica većeg broja udaraca, najvjerovatnije zadatih tupim predmetom u predjelu glave.\nNakon što se obave potrebna vještačenja, osumnjičeni će biti ispitan, te će tužilac odlučiti da li će staviti prijedlog za određivanje pritvora Kantonalnom sudu Tuzla, saopćeno je uz Kantonalnog tužilaštva TK.\nDodaje se da Tužilaštvo i MUP TK provode niz istražnih radnji kako bi se utvrdile sve okolnosti u vezi s ubistvom.


Raščišćen veliki ulični korov u Novoj Palanci\nNaslovna Info Opštinske vesti Raščišćen veliki ulični korov u Novoj Palanci\nBAČKA PALANKA: Kada je reč o komunalnoj higijeni u Bačkoj Palanci domaćini, vlasnici kuća za stanovanje, pored košenja trave u svojim dvorištima, dužni su da pokose travu na javnim površinama ispred svoga doma.\nDo početka prošle nedelje u Ulici Save Kovačevića u Novoj Palanci, a pored preko 200 metara ograde nekadašnje čuvene fabrike „Merkur”, nabujala trava i korov visine i do dva metra zaklanjali su pogled na nekadašnji ponos grada, a od fabrike čije je dvorište krasilo cveće i ukrasno drveće i šiblje i paunovi koji su bili zaštitni znak „Merkura”, danas je pusti i zarasli fabrički krug.\nPozvali smo novopostavljenog direktora JKP „Komunalprojekt” Boška Mijatovića i on je obećao da će u roku 24 sata sve biti pokošeno. Rečeno učinjeno, pa sada ovaj krajolik ponovo liči na urbani pejzaš, a ne na zaparloženu divljinu. Inače, fabriku „Merkur“ je pre skoro pet godina iz stečaja kupila lokalna samouprava i ima planove. Kada je reč o komunalnoj higijeni u Bačkoj Palanci domaćini, vlasnici kuća za stanovanje, pored košenja trave u svojim dvorištima, dužni su da pokose travu na javnim površinama ispred svoga doma. Ako mogu građani, isto važi i za vlasnike nekoliko hiljada kvadratnih metara kancelarijskog i poslovnog prostora „Merkura”.\nVerovatno je ovim vlasnicima lakše, jer imaju svoje, opštinsko komunalnom preduzeće. Srećom direktor „Komunalprojekta“ reaguje na upozorenja i uvodi novu praksu u radu komunalnih službi koje u gradu i selima pored usluga u oblasti vodosnabdevanja, odvođenja otpadnih voda, iznošenja smeća i pružanja pogrebnih usluga, takođe i održava zelene površine u centru grada, na javnim površinama, parkovima i ispred državnih institucija, ali i na skoro svim grobljima u opštini.\nPrethodni tekstUčenica iz Srbije o nastavi u Nemačkoj: Đaci ne smeju ni da pomisle da koriste mobilni\nSledeći tekstZbogom leto\nPaunovi više ne stanuju u Bačkoj Palanci


Tema: Naučnici stvorili bubašvabe zombije\n30.11.2007, 12:12 #1\nZombi-insekti... Zvuchi kao dobra pricha za neki drugorazredni film, zar ne? Medjutim, za odredjenu smaragdnu osu (Ampulex compressa), ovo je proveren i ispitn nachin za obezbedjivanje hrane larvama. Ova osa se uzda u bubashvabe zbog njihovog groznog nachina zhivota, ali za razliku od ostalih predatora, koji paralishu svoje zhrtve pre nego shto ih pojedu, ubod ose ostavlja bubashvabi mogutjnost da hoda, ali ne i da sama inicira kretanje.\nIstrazhivachi su otkrili da osa ubode bubashvabu jednom da je pokori, a zatim je ubode drugi put, mnogo preciznije, pravo u mozak. Otrov deluje tako, da blokira neurorelej zvani octopamine, koji ima slichno dejstvo kao dopamine, a koji uchestvuje u pripremama da se izvrsu neka kompleksna radnja, kao shto je hodanje. Osa tada uzima bubashvabu za antene, i odvodi je nazad do gnezda, kao psa na povocu.\nTim je otkrio da mogu da povrate spontano hodanje kod ubodenih bubashvaba, dajutji im jedinjenje koje reaktivira receptore oktopamina u centralnom nervnom sistemu insekta. Istrazhivachi su takodje uspeli da naprave svoje zombije, ubrizgavajutji neubodenim bubashvabama jedinjenje koje blokira receptore slichne efektima otrova ose.\nKratak film kako to ova osa radi je [ ovde ] ( 39.1 MB )\nChlanak o ovome je [ ovde ]\nOpis octapamine na Wikipedia je [ ovde ]\nPoslednja poruka: 17.01.2018, 20:18\nAutor bebagm u forumu Životinjsko carstvo\nPoslednja poruka: 10.06.2010, 05:21\nbuba&#353vabe, nau&#269nici, stvorili, zombije


U Jagodini skup podrške devojkama koje trpe nasilje i uplakane žene – DnevniZurnal\nU Jagodini je danas održan skup podrške jagodinskim devojčicama u organizaciji Nezavisne ženske grupe. “Niste same”, “Stop trgovini ljudima” i “Nema nedodirljivih”, neke su od poruka koje su mogle da se vide na transparentima okupljenih. Zanimljivo je da je skup ranije preko svog profila na Instagramu podržala glumica Danijela Štajnfeld.\nNa pitanje portala Nova.rs šta očekuje da tužilaštvo uradi u slučaju Palma, kaže da je mišljenja da ta institucija neće mnogo uraditi.\nPolicija i Više tužilaštvo u Kraljevu ni posle mesec dana nisu pokrenuli istragu protiv Dragana Markovića, kom se pripisuje podvođenje i zlostravljanje maloletnica, iako je dosad saslušano više od 20 osoba koje su u tome imali saznanja. Svi navodi još uvek su u fazi provere, dok za to vreme Marković svakodnevno šalje preteće poruke kako vlasti, tako i svedocima i potencijalnim žrtvama, koje niko ni ne pokušava da zaštiti.\nNekadašnje “farke za mame” sada su apsolutni hit!


Sutra u 5 do 12 pres i skup ispred Palate (ne)pravde\nNaslovna Hercegovina Trebinje Sutra u 5 do 12 pres i skup ispred Palate (ne)pravde\nSutra, u utorak, 16. novembra, u simboličnih 5 do 12, ispred Palate (ne)pravde u centru Trebinja biće održana velika konferencija za novinare na kojoj će se medijima, javnosti i građanima obratiti poslanici i odbornici opozicije iz Trebinja i Hercgeovine. Povod za novu konferenciju ispred Palate (ne) pravde je korupcija u pravosuđu, zloupotrebe i zapošljavanje presuđenih lica, te ignorisanje krivičnih prijava i nepostupanje po njima od strane tužilaca Okružnog tužilaštva u Trebinju.\nSvi građani koji su oštećeni i nezadovoljni radom pravosuđa mogu da dođu pred Palatu (ne)pravde i iznijeti svoj problem, te da skupa zatražimo da tužioci dođu i podnesu izvještaj jer je njihov kriminal i korupcija prešao sve granice.\nJoš ljetos smo, poslanici i odbornici opozicije, podnijeli Krivičnu prijavu protiv gradonačelnika Trebinja Mirka Ćurića zbog klasične zloupotrebe položaja i nezakonitog prebacivanja pola miliona maraka iz gradskog budžeta na račun Fudbalskog kluba Leotar, dostavili uz prijavu neophodna dokumenta i dokaze, ali tužioci ni poslije više mjeseci nisu ništa preduzeli, nisu uzeli izjave od mene i ostalih podnosioca prijave i pokušavaju po starom običaju da zaštite kriminalce držanjem krivičnih prijava u ladici.\nAfera „kiseonik“ mjesecima potresa javnost, podnijeli smo Krivične prijave trebinjskom Tužilaštvu protiv direktora zdravstvenih ustanova, nalaze glavnog zdravstvenog inspektora Indire Fazlagić koja je upozorila resornog ministra zdravlja Alena Šeranića i menadžment trebinjske Opšte bolnice da ugrožavaju zdravlje ljudi korištenjem, tehničkog umjesto medicinskog kiseonika, a tužioci ćute iako je trebalo reagovati po službenoj dužnosti.\nNedavno je u Sudu ponovo zaposlena osoba koja je počinila teška krivična djela i prepravljala spise, a ni poslije godinu dana nije istražena izborna krađa, korupcija i kupovina glasova u izbornoj šutnji. Takođe, u aferi „Papović“ kažnjeni su samo vozači ali ne i ministri, direktori i funkcioneri vladajuće stranke koje su vozili.\nZbog toga je sutra u 5 do 12 velika konferencija za novinare ispred Palate nepravde na kojoj ćemo zatražiti da sudije i tužioci dođu i podnesu račune narodu, a svi Trebinjci i Hercegovci koji su nezadovoljni radom pravosuđa slobodno mogu da dođu na otvorenu konferenciju za novinare, jer su se prošli put mnogi žalili i pisali što ih nismo obavijestili da i oni dođu pred Palatu nepravde a oštećeni su od strane korumpiranih trebinjskih kadija.


Kon potvrdio: Izlazimo iz ove situacije i ulazimo u redovan život\nA. J. 23. aprila 2020. 17:20\nRezultati pokazuju da izlazimo iz ove situacije sa korona virusa odnosno intenzivne aktivnosti virusa, rekao je danas epidemiolog Predrag Kon i precizirao da iz epidemijske situacije izlazimo za oko dve nedelje.\n„Da li smo pre vremena ušli u ovu situaciju da popuštamo mere? Kao što smo na samom startu ušli u stroge mere, tako pravovremeno izlazimo iz zatvorenosti i ulazimo u redovan život. Ali, to će trajati, to neće odjednom da se preseče i da se uđe u normalan život“, rekao je Kon odgovarajući na pitanja novinara.\n„Da li je to posledica slabljenja samog virusa ili mera, to će pokazati budućnost. Pričamo o Srbiji. Po shvatanju nekih smo tek na samom početku epidemija na globalnom nivou, pošto se tek zahuktava virus i prelazi na južnu hemisferu, gde su zdravstveni sistemi slabije strukturirani“, rekao je Kon.\nDodaje da se očekuje da će na južnoj hemisferi virus napraviti ozbiljne probleme i da se oni već zapažaju u nekim zemljama.\nZbog eventualnog vraćanja na severnu hemisferu, stav SZO je postao jasniji:\n„Sada vidimo i od predsednika nekih država da se o tome vrlo ozbiljno razmišlja. Zato moramo da razmišljamo da kada izađemo iz ove situacije da sačuvamo kapacitete i sposobnost brzog reagovanja i da postupno slabimo mere, kako bi zadržali preko potrebnu budnost“, rekao je Kon.


Promovisati arheološko bogatstvo Aleksandrovca i Župe\nBeograd, 2. mart 2021.\nPotpredsednica Vlade Republike Srbije i ministarka kulture i informisanja Maja Gojković posetila je danas opštinu Aleksandrovac, povodom premijernog predstavljanja javnosti restaurirane i konzervirane statue boginje plodnosti, koja predstavlja biser vinčanske kulture.\nGojković je rekla da je to najveća do sada otkrivena statua, koja, zahvaljujući umešnosti naših arheologa i konzervatora, u svom punom sjaju i lepoti otkriva tajne bogatog župskog kraja, koje je ovo podneblje čuvalo hiljadama godina.\nMožda Vitkovo do sada nije bilo dovoljno dobro poznato u javnosti, ali je sigurno da će skulptura, boginja plodnosti, dodatno ucrtati Aleksandrovac i Župu na svetsku mapu dragocenih arheoloških nalazišta, imajući u vidu da značaj figurine stare šest i po hiljada godina nadaleko prevazilazi granice lokalne sredine i države, istakla je ona.\nPrema njenim rečima, ovo neprocenjivo kulturno blago doprineće boljoj vidljivosti Aleksandrovca kao važnog arheološkog lokaliteta, kao što su to činile figure koje su pronađene pre pola veka: Miladija, Ružica, Grozdana i Madam de Venčac.\nOna je objasnila da ove figure istovremeno slave ženu i zemlju, a predstavljale su ovaj kraj u Britanskom kraljevskom muzeju, Danskom kraljevskom muzeju, Muzeju "Tera amata" u Nici i brojnim drugim poznatim ustanovama širom sveta.\nGojković je podsetila na to da je resorno ministarstvo prepoznalo potencijal ovog lokaliteta, istakavši da su dobijanjem statusa ustanove u oblasti zaštite kulturnog nasleđa i radom na otvaranju nove stalne postavke stvoreni ključni preduslovi da se Zavičajni muzej Župe na sveobuhvatniji način brine i dodatno angažuje na istraživanju bogatog kulturnog nasleđa tog kraja.\nPrema njenoj oceni, veliki turistički potencijali i činjenica da Župa zauzima značajno mesto u vekovnoj tradiciji srpskog vinogradarstva i vinarstva dobri su preduslovi za to da Aleksandrovac u narednim godinama postane jedna od važnijih turističkih destinacija u našem regionu, pa i šire.\nOna je ukazala na to da je neophodno povezati kulturu sa obrazovanjem i turizmom, dodavši da je sa ministarkom trgovine, turizma i telekomunikacija razgovarala o formiranju radne grupe koja će se time baviti.\nGojković je skrenula pažnju na to da su nastavak arheoloških istraživanja, briga o celokupnom kulturnom nasleđu i njegovo predstavljanje javnosti od izuzetnog značaja ne samo za bolje razumevanje prošlosti, već i za bolju budućnost, najavivši da će resorno ministarstvo nastaviti da to podržava.\nPotpredsednica Vlade je obišla i početak radova na rekonstrukciji Zavičajnog muzeja Župe, koje finansira Ministarstvo kulture i informisanja.


Njujork otpustio belog policajca zbog ubistva crnca 2014. godine - Izazov\nNovi magazin 19. avgusta 2019. 20:43\nPosle pet godina istrage i protesta, policajac iz Njujorka otpušten je danas zbog smrti nenaoružanog crnca koga je gušio, čiji je umirući vapaj „Ne mogu da dišem!“ podstakao raspravu širom SAD o rasnoj politici i policijskoj upotrebi sile.\nPolicijski komesar Njujorka Džejms O’Nil rekao je da je otpustio Daniela Pantalea koji je belac, na osnovu nedavne preporuke disciplinskog sudije. Rekao je da je jasno da Pantaleo „više ne može biti policajac Njujorka“.\n„Niko ne može da promeni ono što je uradio“, rekao je O’Nil, „naročito kada je posledica smrt drugog čoveka“.\nSmrt Erika Garnera nazvao je „nepovratnom tragedijom“ koja „mora imati posledicu“.\nPredsednik policijskog sindikata, Patrik Linč, optužio je O’Nila da je „politiku i svoj lični interes stavio iznad policajaca koje, kako tvrdi, on predvodi“.\nLinč je pozvao policajce da „postupaju maksimalno oprezno u ovoj novoj stvarnosti, u kojoj ih mogu smatrati ‘bezobzirnim’ samo zbog obavljanja svog posla“.\nO’Nil je rekao da je Pantaleo najpre Garnera držao „kragnom“ dok nisu pali na jedan izlog.\nGarnerova smrt dogodila se u vreme sve jačeg nezadovoljstva javnosti zbog policijskih ubistava nenaoružanih crnaca, te je nastao i sveamerički pokret „Black Lives Matter“ (Važni su i životi crnaca).\nNa snimcima se vidi kako je Garner koji je u to vreme imao 43 godine, viče: „Ne mogu da dišem!“, bar 11 puta pre no što se onesvestio.\nKako Rusija nema nijedan ozbiljan slučaj korona virusa? Odgovor na ovu misteriju je…\nOstvarila se pretnja Ankare: Migranati iz Turske nadiru kroz njive ka granici,…\nLepa Sara radila na „KOKAINOFONU“, pogledajte kako su je iznenadili dok…\nMedicinare iz Kine zbog ovog snimka ZAVOLELI MILIONI: Pogledajte kako…


Rat Fejsbuka I Australije Koji će Se Uskoro Preliti Na Svet\nFejsbuk je blokirao australijske korisnike od šerovanja ili gledanja vesti i medijskog sadržaja na platformi, u znak protesta zbog novog zakona koji bi naterao tehnološkog giganta da plati sadržaj koji preuzima od drugih medija. Fejsbuk je još ranije najavio da će ukloniti vesti sa svog fida za sve korisnike u Australiji a sada je tu pretnju i realizovao.\nŠokantni potez tehnološkog diva znači i da poruke vlade takođe neće moći da se dele, uključujući objave hitnih službi o kovidu, požarima ili pomoći žrtvama nasilja u porodici.\nNa osnovu predloga zakona, tehnološke kompanije moraju da plaćaju za sadržaj koji objavljuju, iako predlogom nije utvrđeno koliko. Zakon bi omogućio medijskim kompanijama da udruženo pregovaraju sa tehnološkim gigantima o sadržaju koji će se pojavljivati u pretragama i fidovima. U slučaju da dogovor ne bude postignut, australijsko telo za medije i komunikacije bi delalo kao arbitar.\n“Teška srca smo izabrali drugu opciju”, naveli su oni.\nSlićan sukob se dešava i u Evropi gde kontroverzni novi EU zakon o autorskim pravima navodi da pretraživači i njuz agregatori treba da plaćaju za sadržaj koji objavljuju.\nZakon ima veliku političku podršku i prošao je donji dom australijskog parlamenta. Ako prođe i u Senatu, posle godinu dana će postati zakon.\nZa sada, australijska vlada ne popušta pred Fejsubovom zabranom i Guglovom pretnjom.\nPrethodni tekstSVE JE JASNO: Član klana Velje Nevolje radi sa Andrejom Vučićem u Narodnoj banci\nSledeći tekstSNS I VUČIĆ SU GOTOVI: Pale dokumente, pale se arhive i čiste policiju


Jasna pravila u vojsci SAD: U slučaju odbijanja vakcine - otkaz - Svetionik.com\nNovosadski informativni portal #3910\n3910 Jasna pravila u vojsci SAD: U slučaju odbijanja vakcine - otkaz\nOficiri američke vojske koji odbiju da se vakcinišu protiv koronavirusa mogli bi biti suspendovani sa svojih dužnosti, a eventualno i otpušteni.\nNovosadski informativni portal 021 · 21.09.2021 12:46\nViše srodnika pritvorenika u Okružnom zatvoru na Klisi žalilo se zbog nehigijene i prisustva stenica u pritvorskoj jedinici, saznaje 021.rs. Pročitaj više\nNovosadski informativni portal 021 2 mesto · 21.09.2021 09:45\nNisam još doneo odluku da li ću se kandidovati za predsednika Srbije, ali mi je jasno da vreme ubrzano ističe, izjavio je za list "Nova" predsednik SDS Boris Tadić. Pročitaj više\nNovosadski informativni portal 021 · 20.09.2021 15:42\nFilozofski fakultet u Novom Sadu od danas u svakom javnom toaletu ima besplatne higijenske uloške, a kao rezultat uspešne inicijative pet studentkinja. Pročitaj više\nNovosadski informativni portal 021 · 21.09.2021 11:18\nSlika "Stražar" Paje Jovanovića, pronađena je sredinom jula na beogradskom aerodromu kod gradskog sekretara za komunalne i stambene poslove Beograda Nikole Kovačevića. Pročitaj više


DDOR osiguranje: Kako se naši sportisti spremaju za OI (VIDEO) - Bonitet\nGenerali zlatni prijatelj Evropske univerzijade 2021\nZorana Arunović, Strahinja Stefanović i Dušan Bulut, srpski sportisti i kandidati za olimpijski dres, uz podršku DDOR osiguranja, podelili su svoje priče o tome kako se spremaju za nove pobede. Tri dokumentarne priče dostupne su na YoutTube kanalu DDOR osiguranja sa idejom da inspirišu, motivišu i podstaknu kako sportiste, tako i sve druge. Kroz priče o svojim strahovima, nadama i željama, oni nam pričaju priču o tome kako su upravo nove okolnosti pokazale koliko je važno razmišljati unapred, misliti o ličnoj sigurnosti, ali i o osiguranju karijere kao i kako da se i kroz nepredvidljive situacije pronađe način da pružiš svoj maksimum.\nVreme je za nove pobede, jednoglasni su srpski sportisti koji su dodatnu godinu, za koju su odložene Olimpijske igre, iskoristili da izbruse veštine, unaprede formu i spreme se za najveće sportsko takmičenje.\nPrethodni tekstZahvaljujući Mastercardu i Tesli, bitcoin na najvišem nivou u istoriji\nSledeći tekstAmsterdam je finansijski centar Evrope


Invazivne strane vrste (invasive alien species – IAS) su jedna od najvažnijih direktnih prijetnji bioraznolikosti. U Hrvatskoj je do sad zabilježeno više od 600 stranih biljaka i oko 300 stranih životinja, a unesene su i gljive i druge vrste organizma. Od tog broja, procjenjuje se da je 10-15% invazivno.\nMinistarstvo gospodarstva i održivog razvoja i ove godine provodi akciju “Jeste li ih vidjeli?-Invazivne strane vrste”.\nAko ugledate neku od invazivnih vrsta, njihovu lokaciju možete dojaviti putem aplikacije Invazivne vrste u Hrvatskoj!\nViše o invazivnim vrstama, koje su ključne invazivne vrste za praćenje i kako izgledaju možete pogledati na poveznici:\nBijela i crna lista stranih vrsta\nPostupkom procjene rizika invazivnosti procjenjuje se potencijalna invazivnost strane vrste u slučaju njezinog unosa u nova područja. Ovisno o rezultatima procjene rizika invazivnosti, vrste se mogu dodati na određene liste, od kojih su najčešće Crna i Bijela listu.\nBijela lista je popis stranih vrsta koje ne predstavljaju ekološki rizik u Republici Hrvatskoj, za razliku od Crne lista koja je popis stranih vrsta koje su invazivne i koje predstavljaju ekološki rizik.\nNa poveznici možete saznati nešto više o listama i popisu vrsta na istima:\nKategorija: Archive post / Uncategorized


Sportske.net - Saša Obradović pobedio Grega Popovića!\nSaša Obradović pobedio Grega Popovića!\nU neverovatnom meču Alba iz Berlina skinula je skalp šampionu NBA lige San Antonio Sparsima!\nSan Antonio je igrao u punom sastavu, nosioci Parker i Dankan igrali su preko 30 minuta, ali to im nije pomoglo protiv večeras neverovatno inspirisane berlinske Albe, predvođene našim stručnjakom Sašom Obradovićem.\nNajbolji u nemačkoj ekipi, kao po pravilu kada se igraju ovakvi mečevi, bili su Amerikanci, željni dokazivanja protiv velikih zvezda NBA lige, u kojoj nisu uspeli da naprave karijeru.\nMeklin je bio najefikasniji sa 18 poena, uključujući i pobednički koš u poslednjim sekundama, za 94:93. Hemonds, bivši igrač Igokee, ubacio je San Antoniju 15, kao i Renfro, a dvocifren je bio i Reding sa 12.\nKod San Antonija dominirao je Toni Parker sa 28, dobri su bili po običaju i Dankan i Lenard sa po 14, a izostala je podrška ostalih igrača, pogotovo je Belineli bio loš sa 1 od 9 iz igre, za čak 27 minuta na parketu.